Predsednik Vučić počasni građanin Opštine Vladimirci\n– Posted on децембар 12, 2019Posted in: Aktuelno, Vesti\nPovodom dana Opštine Vladimirci, na svečanoj sednici Skupštine opštine, predsedniku Republike Srbije Aleksandru Vučiću dodeljeno je zvanje počasnog građanina, što je najviši vid priznanja Opštine. Odlukom o praznicima i priznanjima Opštine Vladimirci, predviđeno je da zvanje počasnog građanina, Skupština opštine dodeljuje istaknutim pojedincima za postignute izuzetne rezultate i dostignuća u svim oblastima stvaralaštva od značaja za unapređenje, razvoj i afirmaciju naše zemlje i Opštine Vladimirci. Plaketu je u ime predsednika preuzeo izaslanik Milorad Veljović, koji je istakao da su Vladimirci treća opština, u kojoj u ime predsednika preuzima ovo značajno priznanje. “\nVeliko mi je zadovoljstvo i čast da u njegovo ime primim ovu plaketu, tim pre što sam danas video iskreno zadovoljstvo naroda predsednikovim radom, na šta svi treba da budemo ponosni“, rekao je Veljović i naglasio da su to dela koja se vide. „To nije priča, nego sve što se radi, to se i vidi“, kaže Veljović. On ističe da je 10 godina bio direktor policije, ali da mu je posao savetnika za bezbednos predsednika Vučića velika čast i, kako kaže, nešto što čovek najviše može da poželi u životu.\nPredsednik opštine Milorad Milinković podsetio je da se ove godine obeležava 95 godina od proglašenja Vladimiraca za varošicu i izrazio veliko zadovoljstvo odlukom Skupštine da tim povodom predsednika Srbije proglasi za počasnog građanina. „Predsedniku Vučiću zahvalni smo za brojna ulaganja u naš kraj“, rekao je Milinković i podsetio da je u Mačvi u različite infrastrukturne projekte uloženo tri milijarde dinara, odnosno oko 25 miliona evra. „Vladimirčani su posebno zahvalni na rekonstrukciji Doma učenika Posavotamnavske srednje škole i još pamte veličanstven doček, koji su priredili predsedniku u februaru ove godine, kada je u okviru kampanje „ Budućnost Srbije“ posetio naše mesto“, precizirao je Milinković.


Bugatti i Gillette predstavljaju novu liniju ultimativnih brijača - AutoExclusive - Auto vesti, Novi, Luksuzni, Polovni automobili...\nZajedno, ovaj čudni par postaviće svoja imena na GilletteLabs | Bugatti Special Edition Heated Razor liniju brijača, koja, kako tvrde, prenosi modele sa efektom grejanja ove kompanije u potpuno novu dimenziju. Ovo znači da su novi brijači obeleženi Agile Bleu tonom, nekadašnjom zvaničnom francuskom trkačkom bojom, koju možemo pronaći na modernim Bugatti hiperautomobilima, nalik Chiron Pur Sport modelu.\nDrška nove linije brijača poseduje Macaron emblem kompanije Bugatti i kreirana je od premijum legure aluminijuma i cinka. Drugi materijali, nalik anodizovanom aluminijumu i titanijumu, takođe su uključeni u čitav dizajn, kao referenca na upotrebu ultralaganih materijala francuskog proizvođača automobila.\n"Bugatti predstavlja ljubav prema perfekciji, pored peformansi, revolucionarnog dizajna i kvaliteta bez premca. GilletteLabs deli iste ove vrednosti", izjavio je Vibke Štal, rukovodeći direktor brenda Bugatti International. "Upravo zbog toga smo oduševljeni saradnjom sa vodećom kompanijom na svetu u polju nege lica i tela. U ime svih zaposlenih u našoj kompaniji, mogu slobodno reći da smo veoma ponosni što našim radom možemo omogućiti vrhunsko luksuzno iskustvo putem svega što radimo, ostajući istovremeno posvećeni našoj krilatici - 'ukoliko se može uporediti, onda to više nije Bugatti'."\nMožemo se složiti da je ova poslednja izjava sasvim na mestu, ali to nije ništa u poređenju sa brijačem. Nova linija ne samo što poseduje pet sečiva i Flexdisc tehnologiju, vrhunski sistem u polju, takođe poseduje i segment od nerđajućeg čelika pokraj sečiva, koji se može zagrejati pritiskom na dugme.\nZa sada nije objavljeno koliko će specijalno izdanje Bugatti izdanje brijača koštati, ali bazni modeli sa grejačima u kompletima koštaju oko dvesta dolara. Bugatti verzija biće lansirana na odabranim tržištima sa početkom od ovog meseca.


Norveški zdravstveni zvaničnici saopštili su danas da su otkrili potencijalno veliku mutaciju virusa gripa H1N1, koja bi mogla da bude odgovorna za izazivanje najtežih simptoma bolesti među zaraženima.\n"Moguće je da mutacija omogućava virusu da uđe dublje u respiratorni sistem i time izazove ozbljnije oboljenje", saopštio je Norveški institut za javno zdravlje.\nVlasti navode da nema razloga da se vjeruje da mutacija na bilo koji način utiče na efikasnost vakcina ili antiviralnih lijekova koje proizvode grupacije poput "Roša", "Glakso Smit Klajna", "Novartisa" ili "Astra zeneke".\nH1N1 je mješavina svinjskog, ptičijeg i ljudskog virusa, a do sada je odnio više od 6 700 života širom svijeta. U Norveškoj, mutacija je pronađena u tijelima dvije osbe koje su umrle i jedne koja se bila teško razboljela. Nije poznato da li se mutirani virus prenio među ljudima, navode zdravstveni zvaničnici.


Gradonačelnik Leskovca: Pikslom ne udaram jer sam nepušač : Nadlanu.com\nObjavljeno 26. sep 2014. / 09:12:49\n"Organi reda i tužilaštvo treba da rade svoj posao, a ja svojom izjavom ne želim da utičem na njihove odluke. Ako sam kriv, podneću ostavku, ako nisam, svi oni mediji koji su objavljivali, najmanje što mogu da rade to je da - pocrvene kao ovaj moj džemper i izvinu se građanima Leskovca i meni", rekao je gradonačelnik Goran Cvetanović.\nMobilni telefon Nenada Arsića i dalje je isključen, a Ivana Trajković je kratko rekla da je kolega Arsić dve godine maltretira na radnom mestu. Obećala je da će o celom slučaju više reći posle radnog vremena, ali se kasnije nije javljala na naše pozive.\nSlučaj Nenada Arsića (34), visokog službenika leskovačke Agencije za lokalni ekonomski razvoj, uzburkao je javnost pošto su iz vrha lokalne vlasti stigle glasine da je 23. septembra u kabinetu gradonačelnika dobio batine.\nGradonačelnik kaže da je na spornom sastanku reagovao posle žestoke svađe u ALERU i žalbe službenice Ivane Trajković da Nenad Arsić nad njom sprovodi mobing na poslu.\n"Smešne su priče o povredama jer Arsić nema nijednu ogrebotinu, a još smešnije da sam ga udario pikslom jer sam ja nepušač i u mom okruženju nema pepeljara", tvrdi leskovački gradonačelnik.\nRanije je potvrđeno da je Arsić, koji je i član kolega gradonačelnika, dobio nagnječe glave i da je pod stresom.


EKO Serbia - osnovna škola Jefimija saopštenje - Retail Serbia Forum - Retail Serbia\nEKO Serbia - osnovna škola Jefimija saopštenje\n7 godina 4 meseci pre\t#199 od milan\nEKO Serbia - osnovna škola Jefimija saopštenje je kreirao milan\nKompanija EKO Serbia a.d. i grupacija Hellenic Petroleum uspešno su završili organizovane radove na renoviranju škole „Jefimija“ iz Obrenovca. Realizovanje ove donacije, u saradnji sa kancelarijom grada i upravom škole, obavljeno je vrlo efikasno i škola je danas 1. septembra otvorila vrata obnovljene škole za đake i nastavnike.\nU prisustvu medija i partnera, kompanija EKO Serbia je u julu mesecu najavila realizovanje donacije u iznosu od 6.000.000 dinara sa ciljem da se jedna od škola koje su bile teško pogođene poplavama u Obrenovcu – OŠ “Jefimija”, renovira i spremi na vreme za početak nove školske godine.\nNavedeni iznos utrošen je kako bi se u školi sanirala šteta na zidovima i instalacijama, zamenili podovi i obnovila fiskulturna sala, kao i košarkaški teren u dvorištu škole. U toku prethodna dva meseca organizovani su radovi u školi i zajedničkim snagama uz podršku uprave grada, škole i kompanije donatora EKO Serbia, radovi su završeni i 1. septembra 2014. Godine škola je počela sa radom na veliku radost osnovaca iz Obrenovca..\nPovodom početka nove školske godine u renoviranim prostorijama, nastavnici i učenici škole Jefimija iz Obrenovca priredili su svečanu priredbu.\nDirektor škole, gospodin Dragan Jovanović organizovao je obilazak i razgledanje škole za goste i medije i zahvalio se u ime svih učenika i zaposlenih na uloženom trudu i donaciji, da škola ponovo oživi i započne sa radom.\nGeneralni direktor EKO Serbia, gospodin Goran Dejanović,je u ime kompanije donatora poželeo đacima srećan polazak u školu, da uživaju u drugarstvu, druženju i učenju, podsećajući da se ne osvrću na ružne stvari iz prošlosti, već samo na lepe u budućnosti.


Planina Zlatar Archives - PPmedia\nNova Varoš – Akcija čišćenja divljih deponija, koja će u narednih mesec dana biti sprovedena u 34 grada i opštine, počela je u Subotici, Novom Sadu, Čačku, Vršcu i opštinama Ćuprija, Gornji Milanovac, Sokobanja, Tutin, Bela Crkva, Žitište, Lebane, Vladimirci, Plandište, Kula, Bojnik, Knić i Nova Varoš. Ministarstvo zaštite životne sredine izdvojilo je ove godine, […]\nadminpp033 Нема коментара 18 јуна, 2022 11:29 am\nOd utorka skijanje na Zlataru\nNova Varoš/Zlatar – Ljubitelji skijanja na Zlataru od utorka 11. januara moći će da skijaju na ski stazi Zlatar, a sa radom će početi i ski lift u okviru skijališta Briježđa. Cena ski pasa iznosiće 1.500,oo dinara za odrasle, dok će deca plaćati 1.200.oo dinara. Staza će biti skijašima na raspolaganju svakog dana od 10 […]\nadminpp033 Нема коментара 10 јануара, 2022 6:07 pm\nNovovarošani videli vuka u centru grada\nNova Varoš – Meštani Nove Varoši, primetili su večeras oko 21i30 vuka kako šeta centrom grada. Prema rečima Dejana Svičevića, koji je video predatora sa prozora zgrade u kojoj živi, vuk je verovatno u potrazi za hranom obilazio oko konejnera a potom je nastavio dalje da se kreće ulicom Svetog Save prema Autobuskoj stanici. – U […]\nadminpp033 Нема коментара 12 децембра, 2021 10:18 pm\nZlatar – Neimari prijepoljske firme „Rovčanin Inženjering“ započeli su radove na izgradnji kanalizacione mreže u drugoj turističkoj zoni na Zlataru. Investicija je ukupno vredna 51,6 miliona dinara, a finansiraju je Ministarstvo privrede i Opština Nova Varoš. Za realizaciju ovog značajnog investicionog poduhvata iz državne kase izdvojeno je oko 42.000.000 dinara, dok će ostatak potrebnog novca […]\nadminpp033 Нема коментара 20 септембра, 2021 3:09 pm


Popust u susret Sajmu građevine: Idealna prilika za ugradnju podnog grejanja - PODOVI\nPodno grejanje Popust u susret Sajmu građevine: Idealna prilika za ugradnju podnog grejanja\nAko gradite nov objekat ili rekonstruišete postojeći predlažemo vam da obavezno ugradite podno grejanje posavetujte se sa stručnjacima Rovex Inženjeringa i oni će Vam pomoći da odaberete optimalno rešenje za vašu kuću ili stan.\nGrejne mreže se postavljaju direktno u lepak ispod pločica ili kamenih obloga\nPri odabiru optimalnog rešenja u prvom redu treba voditi računa o nameni prostorija koje se greju. Prostorije u kojima se stalno boravi najefikasnije je grejati sistemom podnog grejanja, koje ima mogućnost akumulacije.Za ovakve prostore odaberite grejne kablove tipa ELEKTRA VCD sa jednim hladnim krajem.Grejni kablovi postavljaju se u betonsku košuljicu, direktno iznad sloja izolacionog materijala. Debljina izolacionog materijala na koji se postavljaju grejni kablovi zavisi od konstrukcije poda.\nUkoliko montažu vršite sami ili kvalifikovani električar uz uredno popunjen garantni list garancija na podno grejanje je 10 godina. Rovex Inženejring Vam nudi dodatnu garanciju od 10 godina ako montažu izvrše njihovi stručnjaci i onda je garancija 20 godina. Za montažu akcijskih kompleta u aprilu i maju Rovex Inženjering nudi popust od 50% na cenu montaže.\nPrethodni tekstReč urednika – U susret najvećoj građevinskoj manifestaciji u regionu\nSledeći tekstPlexwood je novi inovaitvni dizajn vašeg enterijera


Svi zainteresovani kandidati mogu da pošalju svoj CV na !\nU subotu, 10. septembra 2016. godine, obeležili smo i proslavili 20 godina rada i postojanja dečijeg vrtića "Nojeva barka". Proslavi su prisustvovali stari vaspitači i saradnici, partneri, prijatelji i veliki broj starih Nojevaca, koji su sada već odrasli mladi ljudi, kao i njihovi roditelji.\nGosti su imali priliku da pogledaju veliki broj izloženih fotografija iz naše arhive koje su čuvane tokom svih 20 godina rada, a u tome su naročito uživale stare generacije koje su tragale za svojim i fotografijama svojih drugara. Najmlađe je animirao klovn Pera, a pored toga su imali organizovane i punktove sa društvenim igrama, malim eksperimentima i rekreativnim aktivnosti.\nU toku zvaničnog dela programa osvrnuli smo se na početke rada "Nojeve barke" i iskazali zahvalnost svima koji su doprineli tome da vrtić i danas aktivno radi i napreduje.\nPosle 20 godina rada, došlo je i vreme da ispratimo teta Jelku Končarević koja je od samog početka bila stalni saradnik vrtića.\nZahvaljujemo se svima koji su svojim prisustvom uveličali ovaj poseban dan.


Vučić: Kamenovanje je očigledno bilo namenjeno meni – NovostiDana.rs\nVučić: Kamenovanje je očigledno bilo namenjeno meni\nPremijer Srbije i predsednički kandidat Aleksandar Vučić izjavio je da je današnji napad na autobuse koji su gradjane prevozili na miting SNS u Leposaviću bio spreman za njega.\n„Spremali su doček meni i hvala im na tome, ali mi je važno što su u svetu videli šta rade. Važno mi je i da naši ljudi na Kosovu znaju da ćemo ih uvek zaštiti“, rekao je Vučić u Cerovcu kod Kragujevca gde je posetio fabriku „Milanović inženjering“.\nVučić koji je juče odustao od današnjeg odlaska na miting na Kosovu, rekao je da se izvinjava Srbima zbog incidenta koju su doživeli na putu do Leposavića. „Oni znaju ko ih štiti i brine o njima“, dodao je on.\nPovodom toga što su okupljeni Albanci koji su zaustavili autobuse, imali transparente protiv njega, Vučić je rekao da su njegovo ime „napisali čudnim slovima“ i da je jedva uspeo da ga prepozna.\nPovodom reagovanja EU na današnje dogadjaje na Kosovu, Vučić je ocenio da je portparolka Maja Kocijančić rekla ono što misli visoka predstavnica EU Federika Mogerini. „Hvala im na tome, lepo su reagovali“, rekao je Vučić.\nKocijančić je danas u ime EU izrazila žaljenje što nisu realizovane dogovorene posete srpskih zvaničnika Kosovu uoči predsedničkih izbora u Srbiji i pozvala vlasti Kosova da Srbima na severu Kosova omoguće nesmetano prisustvo predizbornim skupovima.\nDanas je u Leposaviću bio miting kojem je prvobitno trebalo da prisustvuje Vučić, ali je on u utorak odustao od dolaska.\nVučić je to objavio sinoć i povodom stava vlasti Kosova rekao: „Da li ću da dolazim sa (Aleksandrom) Vulinom, (Nebojšom) Stefanovićem ili nekim trećim, neće mi oni naredjivati. Taj film nećete da gledate“.\nPrištinska štampa objavila je da Vučić može na Kosovo, ali bez ministara unutrašnjih poslova i odbrane, Nebojše Stefanovića i Zorana Djordjevića, dok je ministar spoljnih poslova Kosova Enver Hodžaj rekao da Vučić može da na Kosovu boravi tri sata.


BiH (ne) može bez MMF-a – Zenicablog\nBiH (ne) može bez MMF-a – Zbog specifične ekonomske situacije u kojoj se nalazi, BiH teško može doći do novca mimo Međunarodnog monetarnog fonda (MMF), slažu se domaći ekonomski eksperti.\nIako se njihova mišljenja razilaze u tome da li je dobro za BiH da sklopi aranžman sa MMFom ili ne, svi su saglasni da BiH ima mnogo problema s obuzdavanjem javne potrošnje i da svako zaduženje, koje nije usmjereno u privatni sektor i investicije, nužno vodi ka još lošijoj ekonomskoj situaciji. Vjekoslav Domljan, ekonomski ekspert iz FBiH, smatra da bi novac međunarodnih finansijskih institucija bio koristan za BiH kad bi on išao u produktivne svrhe i reforme, a ne u javnu potrošnju, kao što je kod nas slučaj. “Veoma je mali broj zemalja u Evropi koje imaju 22 ili 23 odsto finalnu potrošnju kao što to ima BiH.\nTu su, eventualno, skandinavske zemlje, plus Belgija i Francuska, ali one imaju dohodak 10 do 15 puta veći nego u BiH. Mi, s druge strane, imamo vrlo nizak dohodak, a vrlo veliku javnu potrošnju”, istakao je on. Stevo Pucar, ekonomista iz Banjaluke, takođe se slaže da je problem u javnoj potrošnji. On ukazuje na loš rejting BiH na međunarodnim finansijskim tržištima, što joj ostavlja mogućnost ili da se zadužuje kod međunarodnih finansijskih institucija poput MMFa, ili kod domaćih komercijalnih banaka.\n“Kod domaćih banaka prostor za zaduživanje još postoji, ali je pitanje do kada će one moći da finansiraju i dokad će im centrale dozvoljavati takvu vrstu finansiranja. To je isključivo komercijalna odluka njihovih majki banaka, koja će biti zasnovana na ekonomskom rezonu”, rekao je on. Dodao je da postoji zabluda da jeftini novac, odnosno niske kamatne stope, znače povoljno zaduživanje za BiH, odnosno uzimanje jeftinih kredita.\n“Evropska centralna banka je u režimu takozvanog kvantitativnog ubrizgavanja novca, što znači niske kamatne stope svuda u Evropi, i to je način kako oni stimulišu svoju ekonomiju. To nije ništa loše, pogotovo za privatni sektor”, rekao je on. Zbog javne potrošnje u BiH koja je takva kakva jeste, Pucar smatra da je za nas najbolje rješenje investiranje u privatni sektor i da oni podižu kredite, a ne da to čine vlasti. Inače, Vlada RS juče je na sjednici raspravljala o stanju na tržištu hartija od vrijednosti i bankarskom sistemu u RS, međutim nisu nam dostavili tražene podatke, pa nismo bili u mogućnosti da vidimo stanje zdravlja finansijskih institucija.\nI Fiskalno vijeće BiH održalo je juče sjednicu na kojoj je razmatrana informacija o pripremi globalnog okvira fiskalnog bilansa i politika u BiH za period od 2018. do 2020. godine i informacija o realizovanim i preostalim obavezama iz proširenog aranžmana s MMFom. Učesnici sastanka su se saglasili da ostaju čvrsto opredijeljeni za realizovanje svih prethodnih strukturnih mjera i obaveza iz aneksa potpisanog sporazuma s MMF-om.\nTagovibanke bih Budžet eu krediti mmf novac


Transparentnost: Dimitrovgrad zabeležio pad, Bosilegrad napredovao - Far\nTransparentnost: Dimitrovgrad zabeležio pad, Bosilegrad napredovao\nOrganizacija “Transparentnost Srbija” je objavila rezultate istraživanja koje je imalo za cilj da kroz određivanje tzv. indeksa transparentnosti lokalnih samouprava oceni i rangira opštine, gradove i gradske opštine u Srbiji. Od mogućih 100 poena, lokalne samouprave u Srbiji su zabeležile ocenu od 12 (Smederevska Palanka) do 67 koliko je ostvarila najbolje rangirana Opština Plandište. Rang lista opština se može pogledati u sledećij tabeli.\nMeđu 170 gradova i opština koliko je bilo obuhvaćeno istraživanjem, rangirano je njih 145, pri čemu je Bosilegrad zauzeo 17. mesto, sa indeksom 52, kao druga opština po rangu u Pčinjskom okrugu, odmah nakon Vranja, a Dimitrovgrad 81. mesto, sa indeksom 38, kao najniže rangirana opština u Pirotskom okrugu. U odnosu na rezultate iz 2015. godine kada je organizacija Transparentnost Srbije sprovela slično istraživanje, Dimitrovgrad je zabeležio pad na rang listi za 38 mesta (43.mesto u 2015. godini), a Bosilegrad napredovanje za 51 mesto (68 mesto u 2015. godini).\nKao zadovoljavajući Index transparentnosti smatra se rezultat od 60 i više poena, ali je samo 8 lokalnih samouprava u Srbiji prešlo preko ove visine indeksa. Indeks je zbir pozitivnih poena dobijenih iz indikatora koji podrazumevaju analizu sajtova, dokumenata, odgovora dobijenih na zahteve za slobodan pristup informacijama i neposredan uvid u funkcionisanje uprave, odnosno uslužnih centara, kao i podataka dobijenih od drugih organa.\nRangiranje je izvršeno primenom 95 indikatora svrstanih u 8 kategorija: „Skupština i veće“, „Budžet“, „Opština i građani“, „Slobodan pristup informacijama“, „Javne nabavke“, „Informator o radu“, „ Javna preduzeća i ustanove“ i „Javne rasprave“, a 14 indikatora spada u kategoriju „ostali“, odnosno nisu posebno grupisani.\nLokalna samouprava u Bosilegradu, po ovom istraživanju, najmanje transparentnosti pokazuje na primeru odnosa lokalnih vlasti i administracije prema građanima, nepostojanja prakse redovnog objavljivanja i ažuriranja informatora, ali i u pogledu (ne)mogućnosti slobodnom pristupu informacijama od javnog značaja i funkcionisanju lokalnih javnih preduzeća i ustanova.\nRazlog za nazadovanje indeksa transparentnosti Opštine Dimitrovgrad je oblast budžeta i odsustvo redovnog objavljivanja informatora, gde lokalna vlast nije dobila ni jedan bod od mogućih 15 (budžet), odnosno 4 (informator) poena. Nedovoljna finansijska transparentnost Opštine Dimitrovgrad, ocenjena sa 0 poena uz još 10 takvih opština u Srbiji, ogleda se u činjenici da u vreme istraživanja na zvaničnom sajtu opštine nije bilo objavljenog budžeta za 2019. godinu, kao ni pratećeg obrazloženja budžeta, izveštaja o izvršenju budžeta, vodiča kroz budžet za građane itd. Takođe, Dimitrovgrad nije sproveo anketiranje građana u pogledu pripreme budžeta, a istovremeno građane nije upoznao sa finansijskim planovima i izveštajima indirektnih korisnika budžetskih sredstava. Dimitrovgrad je takođe slabije ocenjen kada je u pitanju stepen transparentnosti skupštine i veća, kao i odnosa lokalnih vlasti i građana.\nBudžet i drugi prateći dokumenti, uz Statut jedne opštine i strateška i planska dokumenta, predstavljaju najvažnije pravne akt jedne opštine, ali ovog i drugih važnih pratećih dokumenata nema ni danas na sajtu www.dimitrovgrad.rs, izuzev budžeta iz 2015. godine.\nNa primeru Dimitrovgrada uočava se neusklađenost sa smernicama Poverenika za izradu i objavljivanje informacija o radu državnog organa, s obzirom da nema informatora o radu.\nIskustvo portala FAR sa Opštinom Dimitrovgrad kada je reč o primeni Zakona o slobodnom pristupu informacijama može se ilustrovati na sledeći način: Od tri zahteva koji su upućeni u 2019. godini, u potpunosti je odgovoreno samo na jedan (prvi) zahtev, na drugi zahtev je stigla nepotpuna i netačna informacija, a za treći zahtev je upravo 26.avgusta tekuće godine istekao zakonski rok od 45 dana do kada je Opština Dimitrovgrad bila u obavezi da dostavi traženu informaciju.\nIzveštaj o stepenu transparentnosti opština u Srbiji, kao problem je takođe identifikovao netransparentno finansiranje pojedinih udruženja građana: “Dok sve JLS raspodeljuju deo svojih budžeta nevladinim organizacijama koje sprovode projekte od javnog interesa, malo njih objavljuje izveštaje o realizaciji istih”.\nOpštinama se zamera što se ne objavljuju liste odbornika, dnevni red predstojećih skupština, rezultati glasanja, amandmani, nacrti dokumentana o kojima će se raspravljati na tim sednicama lokalnog parlamenta, odluke gradskih/opštinskih veća i sl…. Nema objavljivanja ni revizorskih izveštaja u velikom broju opština.\nTransparentnost Srbija takođe predlaže poboljšanje strukture i održavanja veb sajtova lokalnih uprava pošto se nedovoljno objavljuju podaci i ažuriraju njihovi sadržaji.\nU zaključku izveštaja navedeno je da je prosečan indeks transparentnosti srpskih gradova i opština ostao nepromenjen od 2015. do 2019. (40 poena od mogućih 100), ali i da jednom postignuti nivo transparentnosti ni u kom slučaju nije garancija održive dobre prakse. Činjenica da tek svaka 18. opština u Srbiji prelazi visinu indeksa od 60 govori da su “neophodni značajni i kontinuirani napori za poboljšanje i održavanje transparentnosti, čak i među najboljim opštinama”, preporuka je ove analize.\nOdbornici SO Dimitrovgrad usvojili Lokalni antikorupcijski plan opštine za period od 2017. do 2021. godine Lokalna samouprava će podržati odluku školskog odbora za imenovanje direktora OŠ „Hristo Botev„ u Dimitrovgradu Окръжни състезания по български език бяха проведени в основните училища в Димитровград и Босилеград Na sednici Opštinskog veća usvojena odluka o posebnoj naknadi za deponovanje otpada\nBosilegradBudžetcaribrodDimitrovgradgrađaniIzveštajLokalna samoupravaLokalna vlastTransparentnost Srbija


Progonitelj - Blic Online\n"Romantični momak" sa zagrebačkih tramvajskih stanica postao NOĆNA MORA STUDENTKINJA\n"Simpatičan" mladić iz Zagreba koji je u regionu postao poznat po ljubavnim porukama koje je ostavljao na tramvajskim stanicama "u potrazi za srodnom dušom" dobio je zabranu pristupa Filozofskom fakultetu.\nSEDAM GODINA TORTURE Lili Alen progovorila o manijaku koji je pokušao da je ubije\nBritanska pevačica Lili Alen prisetila se, u razgovoru za magazin "The Observer", traumatičnog iskustva kada je poremećeni fan, koji ju je progonio sedam godina, usred noći provalio u njenu kuću.\nNA METI POREMEĆENOG FANA Uhapšen muškarac koji je proganjao Rijanu\nMuškarac, koji se na društvenim mrežama predstavljao kao Aleks Merkor i Ralf Aleksandar, uhapšen je juče u Los Anđelesu, zbog sumnje da je progonio popularnu pevačicu Rijanu, preneo je "TMZ".\nKajli Džener na meti progonitelja\nRijaliti zvezda Kajli Džener našla se na meti poremećenog fana, kog je policija nakon hapšenja sprovela u psihijatrijsku bolnicu, prenosi TMZ.\nBila je seks bomba, a sad se ugojila: Rijana pokazala višak kilograma\nIako važi za jednu od najzgodnijih pevačica, izgleda da Rijana trenutno vodi bitku sa viškom kilograma.\nObjavljen snimak na kom Sandra Bulok zapomaže za pomoć zbog opsednutog obožavaoca\nOskarovka Sandar Bulok se u junu prošle godine srela sa progoniteljem Džošuom Korbetom, koji joj je provalio u kuću, a spasila se tako što se zaključala u ormar. Sada se sa njim susreće na sudu.\nBlejk Lajvli proganja obožavalac\nGlumica Blejk Lajvli podnela je krivičnu prijavu protiv jednog opsednutog obožavaoca koji je danima uhodi.\nUhapšen čovek koji je progonio Madonu\nAmerička policija uhapsila je danas Roberta Djuija Hoskinsa koji je ranije osuđen zbog pretnje smrću pop pevačici Madoni, a prošle sedmice je uspeo da pobegne iz duševne bolnice u Los Anđelesu.\nJelenu Rozgu pratio poštar\nPevačicu Jelenu Rozgu mesecima je pratio krupan muškarac od 50 godina koji radi kao poštar.\nProvalio u Madoninu kuću i oblačio odeću Gaja Ričija\nUhodač koji je obio Madoninu spavaću sobu u Londonu ušao je i u vilu Gaja Ričija i probao njegovu odeću prošle godine. Gžegož Matlok uspeo se uz pomoć konopca na balkon i uvukao se u pevačicinu kuću od 10 miliona dolara ranije ove godine.\nI Hale Beri ima progonitelja\nGlumica Hale Beri je dva puta tokom vikenda zvala policiju kada je primetila nepoznatu osobu u dvorištvu svoje kuće.\nUhapšen progonitelj Pamele Anderson\nBritanska policija je sinoć u Liverpulu, na železničkoj stanici Lajm Strit, uhapsila dvadesetjednogodišnjeg mladića koji je danima pratio Pamelu Anderson, a situacija je kulminirala kada je progonitelj pokušao da se ukrca u vagon u kojem je bila Pamela.\nPonovo uhapšen progonitelj Ume Turman\nBivši psihijatrijski pacijent osuđen za špijuniranje Ume Turman, juče je ponovo uhapšen nakon što je pokušao da kontaktira glumicu.


U Argentini je do sada registrirano više od 5.000 smrtnih slučajeva COVID-19 pacijenata i ukupno 268.574 potvrđenih slučajeva (EPA)\nArgentina i Meksiko proizvodit će vakcinu AstraZeneka protiv COVID-19 za većinu latinoameričkih zemalja, najavio je argentinski predsjednik Alberto Fernandez nakon sastanka s rukovodstvom kompanije koja je angažirana na projektu, prenosi agencija Tanjug pozivajući se na Reuters.\nJučer je potpisan sporazum između britanske farmaceutske kompanije AstraZeneka i kompanije za biotehnologiju mAbxience, koja je dio INSUD poslovne grupacije, o transferu tehnologije za proizvodnju 150 miliona doza vakcine za potrebe svih latinoameričkih zemalja osim Brazila, saopćila je Vlada Argentine.\n„Proizvodnja vakcina za Latinsku Ameriku će se obavljati u Argentini i u Meksiku, što će omogućiti da sve zemlje Južne Amerike blagovremeno i efikasno budu snabdjevene potrebnim količinama vakcine“, izjavio je Fernandez.\nAtesti i dozvole\nKompanija AstraZeneka, druga najveća farmaceutska kuća u Velikoj Britaniji, posluje niz godina u Argentini, a nedavno je potpisala ugovor o proizvodnji vakcina s fondacijom meksičkog milijardera Carlosa Slima.\nNeophodno je da vakcina prođe fazu III testiranja i dobije sve neophodne međunarodne ateste i dozvole za masovnu primjenu, što će, kako je najavljeno, biti regulisano u prvoj polovini iduće godine.\nFernandez je ocijenio da ovaj dogovor pruža sigurnost Argentini u kojoj je do sada registrirano više od 5.000 smrtnih slučajeva COVID-19 pacijenata i ukupno 268.574 potvrđenih slučajeva, od čega 7.663 u toku protekla 24 sata.\nVakcina će postati jeftinija kada njena proizvodnja dostigne dovoljan industrijski obim, kažu iz kompanije R-Pharm.


Alkohol i brzina najčešći uzroci kod najtežih saobraćajnih nezgoda\nčetvrtak, 15 oktobar 2015 12:44\nU cilju poboljšanja stanja bezbjednosti saobraćaja u dane vikenda 09.i 10. oktobar na području Centra javne bezbjednosti Bijeljina sprovedena je akcija pojačane kontrole saobraćaja usmjerena na kontrolu alkoholisanosti vozača.\nTokom akcije sankcionisano je 77 učesnika u saobraćaju od čega su 72 sankcionisana zbog vožnje pod dejstvom alkohola, tri vozača zbog upravljanja prije sticanja prava i dva zbog vožnje pod uticajem droga. U dvodnevnoj akciji 18 lica je lišeno slobode zbog upravljanja vozilom pod dejstvonm alkohola.\nCentar javne bezbjednosti Bijeljina apeluje na sve učesnike u saobraćaju, da prilikom upravljanja motornim vozilima ne konzumiraju alkohol kako bi se na taj način izbjegle saobraćajne nezgode sa najtežim posledicama po lice.\nTakođe, ovu priliku koristimo da vozačima skrenemo pažnju na poštovanje brzine kretanja s obzirom da je za devet mjeseci ove godine nepropisna, nebezbjedna i neprilagođena brzina kretanja bila uzrok u 95 % saobraćajnih nezgoda sa poginulim licima, u 40% sa teškim povredama a 25% u saobraćajnim nezgodama sa lakšim tjelesnim povredama.


“Illy” napada Ameriku – Kafica.rs\nPosted on 5 December, 2019 5 December, 2019 Author Kafica\tComment(0)\nNajpoznatiji italijanski brend kafe “Illy caffe” objavio je planove u kojima je jasno poručio da želi da se pozicionira na američkom tržištu!\nTrenutno kompanija iz Trsta ima samo 17 lokala na tlu SAD, a cilj je da sa novim američkim partnerima dođu do 200 kafeterija širom Severne Amerike. Oni su imenovali “Goldman Sashs” da im pronađe maloprodajnog partnera koji će olakšati širenje što ukazuju da su voljni da prodaju udeo u porodičnoj kompaniji.\n“Illy” se već može pohvaliti sa 30 zemalja u kojima uspešno radi širom Evrope, Bliskog Istoka i Azije, sa ograničenim prisustvom u Americi i Africi. Procenjuje se da Illy kafa obraduje dnevno čak 7 miliona kafopija!\nKompanija iz Trsta je osnovana 1993. godine, a u 2018. godini zabeležila je 483 miliona evra prihoda, uz zaradu od 75,3 miliona evra.\nTagged ili, illy, kafa, kako napraviti dobru kafu, prva, sad


30.09.2018 11:35 Administrator\nRukometaši Radničkog 1964 su u okviru 2. kola Super B lige na svom terenu savladali ekipu „Žitorađe“ rezultatom 40-23, poluvreme 20-15 i tako zabeležili i drugu ovosezonsku pobedu. Foto: Simona Blagojević Neizvesnost u ovoj utakmici je trajala samo do 4-og minuta i rezultata 2-2. Domaćini preuzimaju inicijativu i povećavaju prednost na par pogodaka prednosti. Gostujući igrači su...\n28.09.2018 19:49 Administrator\nNakon teškog gostovanja u Prokuplju i startne pobede, rukometaše Radničkog 1964 očekuje meč drugog kola Super B lige. Naredni protivnik je novajlija u ovom rangu takmičenja, ekipa RK Žitorađe iz istoimenog mesta. Utakmica će se odigrati u subotu 29. septembra u hali „Jezero“ gde će se domaćini predstaviti svojim navijačima i pokušati da zabeleže i drugu pobedu ove sezone. Foto: RK...\n24.09.2018 01:05 Miloš Jovanović\nORK''BELA PALANKA'' - RK''ŽITORAĐA'' 34:31 Odigrano je prvo kolo jesenjeg dela prvenstva 2018/19 u Super B rukometnoj ligi Srbije Istok-Zapad. Na domaćem terenu, pred svojom publikom, seniori su odneli pobedu i tako uknjižili prva dva boda u ovom delu prvenstva. Protiv nimalo naivne, već naprotiv jake, iskusne i posebno motivisane ekipe iz Žitorađe RK''Žitorađa'' belopalanački momci predvođeni...\n09.02.2018 11:18 toplickevesti.com\n21.11.2017 12:30 toplickevesti.com


NOVI ISPAD KOMŠIĆA Neovlašćeno pisao Ambasadi u Švedskoj zbog Nobela | Happy BSC portal\nPredsedavajući Predsedništva Bosne i Hercegovinme Željko Komšić neovlašćeno je pisao Ambasadi BiH u Švedskoj i mimo bilo kakvog dogovora dao instrukcije njenom osoblju u vezi sa prisustvovanjem ceremoniji dodele Nobelove nagrade za književnost, izjavio je danas srpski član Predsedništva BiH Milorad Dodik.\n- Predsedništvo BiH, kako i sam Komišić priznaje, nije raspravljalo o tome, pa je nejasno ko je doneo odluku da osoblje Ambasade ne ide na dodelu Nobelove nagrade. Da sve bude još čudnije Predsedništvo BiH nije dobilo poziv za tu ceremoniju, nije dobilo čak ni poziv iz MSP-a ili Ambasade u Švedskoj - rekao je Dodik za Srnu.\nPrema njegovim rečima, nejasno je zašto se Komšić našao prozvanim da daje ili uskraćuje ovlašćenja bilo kome u diplomatskoj misiji BiH u Švedskoj.\n- Komšićevo insisitiranje na politizaciji i problematizaciji nečega što je pitanje književnosti, a ne politike, dodatno diskredituje BiH u očima civilizovanog sveta - rekao je Dodik.


Zenica: Turska općina Kartepe donira opremu Kantonalnoj bolnici (Foto)\nNaslovnica NAJNOVIJE Društvo Zenica: Turska općina Kartepe donira opremu Kantonalnoj bolnici (Foto)\nZenica – U sjedištu Zeničko-dobojskog kantona danas je potpisan Protokol o donaciji za porođajno odjeljenje Kantonalne bolnice Zenica. Protokolom je predviđeno doniranje opreme za ovo odjeljenje u iznosu od 490.000 eura.\nDonator je turska općina Kartepe u saradnji sa kompanijom Howon otomotiv inşaat malzemeleri filtre sistemleri sanayi ve ticaret. Gradonačelnik Zenice Husejin Smajlović je istakao kako je prije četiri mjeseca uspostavio kontakt sa načelnikom Kartepea Huseyinom Uzulmezom i odmah su dogovorili saradnju.\n– Iako nemamo bratske odnose sa općinom Kartepe raduje me činjenica da smo za samo četiri mjeseca uspjeli konkretizovati naš dogovor. Raduje me što će porođajno odjeljenje u budućnosti biti ambijent u kojem će prvi dječiji pogled biti u nešto što obećava – kazao je Smajlović.\nS druge strane njegov kolega, načelnik Kartepea Huseyin Uzulmez je uputio selame predsjednika Turske Recepa Tayyipa Erdogana i naglasio da je ovo nastavak dobrih odnosa predsjednika Turske sa prvim predsjednikom BiH rahmetli Alijom Izetbegovićem.\n– Pored prijateljskih odnosa naša politika je da se ide u pozitivnom pravcu u Bosni i da se pomažu projektu koji će donijeti napredak. Kada sam posjetio ovo odjeljenje prije četiri mjeseca stanje je bilo kao kod nas prije 20 godina i obećao sam kolegi Smajloviću da ćemo pomoći koliko možemo. Sretan sam što smo ovako brzo uspjeli realizovati ovu donaciju i zahvalan sam svima koji su doprinijeli da se ovaj posao završi ovako brzo – istakao je Uzulmez.\nPo najavama oprema za porođajno odjeljenje bi trebala biti isporučena do kraja januara čime će ovo odjeljenje postati moderno opremljeno i moći će pružati usluge na najvišem nivou.\n(N. Glibo/Faktor.ba/Foto:B. Mahmić)


Karlsberg predstavio Dunđerski pivo - Nira Press\nPočetna » Karlsberg predstavio Dunđerski pivo\nKarlsberg predstavio Dunđerski pivo\nKompanija Karlsberg Srbija predstavila je 26. marta novog člana svog pivskog portfolija – Dunđerski pivo\nOvaj novitet koji stiže iz pivare u Čelarevu predstavlja omaž njenom osnivaču, poznatom industrijalcu Lazaru Dunđerskom, i njegovoj posvećenosti kvalitetu u proizvodnji piva.\nNovo Dunđerski pivo dostupno je u povratnoj boci od 0,5 litara i u limenci čiji dizajn karakteriše specijalna, matirana površina na kojoj je ispisana priča o osnivaču pivare Čelarevo, ali i logo inspirisan originalnim ispisom „Dungjerskovo pivo“ iz 1892. godine.\n– Naša pivara posluje već više od 120 godina tokom kojih smo uvek težili savršenstvu i pravljenju najboljih piva. Istu viziju imao je i naš osnivač, Lazar Dunđerski, što nam je i bila inspiracija za lansiranje novog piva. Ono predstavlja jedinstvo zaostavštine Lazara Dunđerskog, kao neizostavnog dela naše tradicije, i vrednosti za koje se Karlsberg zalaže danas – rekao je Srđan Popović, direktor marketinga Karlsberga Srbija.\nGodine 1892. na imanju svoje porodice na jugu Bačke, bogati veleposednik i boem Lazar Dunđerski osnovao je pivaru Čelarevo koja je danas jedna od najmodernijih fabrika piva u regionu.


MILANKO ŠEKLER: U Evropi su svi glupi i zabranili proslave, a mi smo ovde pametni pa slavimo! - Naša Borba\nMILANKO ŠEKLER: U Evropi su svi glupi i zabranili proslave, a mi smo ovde pametni pa slavimo!\nDoktor Milanko Šekler, virusolog i mikrobiolog, izjavio je da ne zna koja je uloga Kriznog štaba u Srbiji.\nDodao je da za mišljenje o povećanju broja zaraženih od korona virusa „treba pitati politički deo to štaba“.\nŠekler je za TV Prva rekao da je još od juna na snazi zabrana okupljanja na javnom mestu više od 500 ljudi, kao i da u merama piše da ako hoćete da prisustvuje više od tog broja morate da tražite mišljenje Kriznog štaba.\n„Pitajte politički deo Kriznog štaba ako dođe do porasta novozaraženih, oni bolje znaju nego lekari za koje nisam siguran koja im je funkcija u Kriznom štabu i šta treba da rade„, rekao je Šekler.\nTelevizijama je preporučio da ako žele da tačno informišu javnost, kada za par dana ili nedelja drastično bude porastao broj zaraženih, „treba da miksuju deset sekundi koncerta, deset sekundi iz bolnice“.\nŠekler je na pitanje o organizaciji dočeka Nove godine na trgovima rekao da je najopasnije kad neko „misli da sve zna“ i poveruje da sve može. „Dakle, u Evropi su svi bili glupi i zabranili su proslave, jer nisu znali da mogu da proslavljaju, a mi smo videli šansu da pružimo Evropi ono što ona neće, jer kod nas nema korona virusa i sve je super„, rekao je doktor.\nGovoreći o omikron soju korona virusa, ocenio je da se u Srbiji i okruženju gde broj vakcinisanih nije prešao 50 odsto ukupne populacije, može se očekivati veliki broj zaraženih, kao i da se očekuje manje hospitalizovanih nego pre, ali da će ih biti „dovoljno da napune ceo sistem“. Prognozu da je omikron poslednji soj, nazvao je previše optimističnom, jer još postoji i delta soj koji je jako prenosiv, ali da veliki broj mutacija daje nadu da neće svaka biti „u korist virusa“.\nPrethodni tekstBRNABIĆ: Srbija se obavezala, ne može posle 18 godina reći doviđenja Rio Tintu, tužiće nas!\nSledeći tekstNAPREDNJACI NASTAVLJAJU DA TRUJU SRBIJU: Haos u Nišu, ekstremno zagađen vazduh!


Faktor | Podžić upoznao Nelsona i Edwardsa sa brojem i stanjem zaraženih pripadnika OSBIH\nMinistar odbrane BiH Sifet Podžić, posredstvom videolinka, razgovarao je danas sa ambasadorom SAD u BiH Ericom Nelsonom i komandantom NATO Štaba Sarajevo brigadnim generalom Wiliamom Edwardsom o angažmanu Oružanih snaga BiH na prevenciji i širenju koronavirusa u BiH te trenutnim aktivnostima koje se provode u odbrambenom sistemu.\nPodžić je sagovornike upoznao sa stanjem broja zaraženih pripadnika OS BiH i onih koji se nalaze u izolaciji, trenutnim aktivnostima na realizaciji zahtjeva civilnih struktura vlasti za gašenje požara širom BiH, dobijenih posredstvom Koordinacijskog tijela BiH za zaštitu i spašavanje.\n- Iako Ministarstvo odbrane i OS BiH trenutno funkcionišu u otežanim uslovima, pored aktivnosti na zaštiti vlastitog personala i pružanja pomoći civilnim strukturama vlasti, obavljaju se ranije planirane obaveze kao što su buka personala, rješavanje viškova municije i minsko-eksplozivnih sredstava i drugo - istaknuo je ministar Podžić.\nAmbasador Nelson pohvalio je dosadašnji angažman OS BiH na pomoći civilnim strukturama vlasti i naglasio značaj OS BiH u ovakvim i sličnim situacijama za sve stanovnike Bosne i Hercegovine, saopćeno je iz Ureda za odnose s javnošću Ministarstva odbrane BiH.\nSifet PodžićEric NelsonWiliam Edwardsministar odbrane BiHambasador SADkomandant NATO Štabakoronavirus


Otvara li Nikolić front protiv Vučića?\nPredsednik Srbije iznenada je početkom ovog meseca bacio u medijski bubanj priču o tome da će Srbija morati da prizna Kosovo, kao da će to da se dogodi prekosutra, a ne za sedam, deset ili i više godina. Uprkos tome što su i srpski premijer i šef njene diplomatije izjavili da takav zvaničan zahtev niko nije postavio, Tomislav Nikolić ne samo da se ne predaje nego otvara i front protiv ambasadora najmoćnije članice EU. Analitičari ovo vide kao Nikolićev pokušaj da izađe iz senke premijera Aleksandra Vučića, ali i kao reteriranje konzervativnog srpskog predsednika od evrointegracija i priklanjanje ruskom faktoru.\nNemački ambasador me je indirektno optužio da lažem, izjavio je Nikolić pre par dana.\nAmbasador Heinz Wilhelm je, naime, posle izjave srpskog predsednika\nda mu je evropski komesar Johannes Hahn saopštio da je priznavanje Kosova uslov za prijem Srbije u EU, rekao da priznanje nezavisnosti Kosova od Srbije niko nije tražio i da, koliko zna, “tako nešto nije rekao niti tražio ni evropski komesar Johanes Hahn”.\nSrpski predsednik je smesta osuo paljbu po nemačkom ambasadoru da je prekoračio okvire lepog i diplomatskog ponašanja, da se meša u unutrašnje stvari Srbije i dodao da bi Ministarstvo spoljnih poslova trebalo da reaguje.\nSam će, međutim, precizirati da je komesar Hahn rekao da će Srbija biti suočena sa potpunim dogovorom sa Kosovom pre ulaska u EU.\nNejasno je zašto je Nikolić ovako nediplomatski reagovao ako se zna da ovo nije nikakva nepoznanica. Hahn nikako nije prvi evropski zvaničnik koji je ovako nešto izjavio. Treba li podsećati na to da su i njegovi prethodnici takve izjave davali, kao i mnogi zvaničnici najuticajnijih evropskih zemljalja? Šta su drugo nego to izjave da EU neće da uvozi novi Kipar ili da neće da dozvoli da Srbija po ulasku u EU blokira prijem Kosova? Ili pak zahtev Andreasa Schockenhoffa, pokojnog vođe kokusa vladajućih demohrišćana u Bundestagu da će Srbija sa Kosovom pre ulaska u EU morati da potpiše pravno obavezujući akt o potpunoj normalizaciji odnosa?\nSve to građani Srbije znaju, a njihov predsednik navodno ne zna.\nNikolić onda ide i dalje. Traži novu platformu za Kosovo, ali, uprkos tome što podseća da je aktuelna platforma, čiji je inicijator bio on, omogućila postizanje Briselskog sporazuma, on taj sporazum sada torpeduje. Tvrdi, naime, da postoji veliki spor između Srbije i EU oko formiranja Zajednice srpskih opština na Kosovu jer EU stoji na stanovištu da ona treba da bude formirana po prištinskim zakonima. Opet Nikolić kao ne zna da u Briselskom sporazumu decidno stoji da će Zajednica srpskih opština biti formirana i da će funkcionisati unutar kosovskog zakonodavstva.\nIzlaženje iz Vučićeve senke\nO čemu je ovde reč? Zašto Nikolić pitanje priznanja Kosova izvlači baš sada? Govore li ovi njegovi istupi o neslaganju sa politikom Vlade i premijera Vučića. i šta znači ovo zbunjivanje, pa i maltretiranje gradjana Srbije? Ova pitanja postavili smo političkim analitičarima Dušanu Janjiću i Dejanu Vuku Stankoviću.\nJanjić ocenjuje da je Tomislav Nikolić priču o priznanju Kosova i potrebi nove kosovske platforme stavio u funkciju svoje unutrašnje političke promocije.\n“Ja bih mogao da pretpostavim da Tomislav Nikolić želi da ojača unutar stranke i vladajuće većine, dakle, da je njegova meta Premijer – jer Premijer vodi razgovore o Kosovu. Dakle on, očigledno, ili hoće da koriguje ili da se distancira u odnosu na Vladu i Premijera ili želi da preuzme to mesto. Ja ne vidim treći razlog”, kaže Janjić.\nAktuelnom dramatizacijom priče o Kosovu Nikolić traži ekskluzivnu temu kojom bi sebe konstituisao kao autonoman centar moći, smatra politički analitičar Dejan Vuk Stanković.\n“Nikolić je u ove dve godine potpuno pao u senku Vučića i iz te perspektive pokušava da kroz temu Kosova sebe učini nekim realnim političkim činiocem, a to, nažalost, radi na diplomatski trapav način. On prosto zna da je najkontroverznije pitanje srpske politike odnos između evrointegracija i Kosova i onda preko tog pitanja pokušava da se vrati ne birajući ni sredstva ni model komunikacije, koji je na ivici diplomatske provokacije. Sve je to zajedno nepotrebno jer Srbiju čekaju jako komplikovani razgovori već u prvim mesecima sledeće godine u okviru nastavka briselskog procesa. Nije, naime, dobra vest za Srbiju da je njen predsednik na jednoj, a da su premijer i ministar spoljnih poslova na drugoj strani jer prva tačka u susretu sa evrokomesarkom Mogherini i albanskim predstavnicima Mustafom i Tačijem biće Zajednica srpskih opština. Prvi uslov da bi Srbija postigla zaštitu prava Srba na Kosovu jeste jedinstvo među glavnim činiocima njene vlasti”, upozorava Stanković.\nOsim potrebe izlaženja iz Vučićeve senke, Dušan Janjić ukazuje na dodatni, čak i važniji, motiv Nilikoćevog izvlačenja pitanja priznanja Kosova baš u ovom trenutku.\n“Ima jedna mnogo važnija sila koja goni Nikolića, a to su te spoljnopolitičke okolnosti. On sam kaže da nije uredu da u aktuelnom kontekstu sukoba koji postoji izmedju Rusije i Evrope u Ukrajini sad neko hoće da završi pitanje Kosova. Dakle, taj geopolitički momenat je jedna veoma važna motivacija Tomislava Nikolića”, kaže Janjić.\nŠta Srbiji i njenim građanima ovom pričom nudi Tomislav Nikolić?\n“Upravo ono što savetuju svi ruski eksperti na raznim sajtovima. Oni savetuju Srbiju da što pre potegne pitanje priznanja Kosova jer joj se to, kako oni kažu a Nikolić citira, svakako sprema kao Damaklov mač. Mislim da Nikolić zapravo pokušava da se prateći ovu rusku instrukciju nametne i kao regionalni a ne samo unutrašnjepolitički igrač. I otuda ovakva njegova reakcija prema nemačkom ambasadoru”, ocenjuje Janjić.\nUprkos tome što možda procenjuje da bi to bilo riskantno, premijer Aleksandar Vučić bi, prema Janjićevom sudu, trebalo da reaguje na ove Nikolićeve stavove jer politički vrh Srbije nema pravo da na ovaj način zbunjuje i maltretira javnost i gradjane Srbije. Obaveza je, kaže on, i Vučića i Nikolića da otvoreno kažu u čemu je problem, s obzirom da to očigledno nije priznanje Kosova jer to eventualno dolazi tek za deset do petnaest godina. Janjić, međutim, skreće pažnju na to da iza svega ovoga leži sukob i u njemu su dve strane:\n“Oni koji žele da idu u Evrosku uniju i oni koji žele da Srbija ostane ovde gde jeste, lažući srpsku javnost da ima neka Evroazija koja nas čeka. Došlo je po svim elementima do pucanja u političkim strukturama i do stvaranja jedne atmosfere pred izbijanje sukoba”, upozorava Janjić.


Obilježena godišnjica zločina u Štrpcima, porodice ubijenih ogorčene zbog sporih sudskih procesa – RTV BPK\nObilježena godišnjica zločina u Štrpcima, porodice ubijenih ogorčene zbog sporih sudskih procesa\n27. Februara 2019.\tRegija\nPrije tačno 26 godina, 27. februara 1993. godine, pripadnici paravojne formacije Osvetnici koje je predvodio osuđeni ratni zločinac Milan Lukić, na željezničkoj stanici u Štrpcima, iz voza koji je saobraćao na relaciji Beograd – Bar, oteli su 20 putnika, civila nesrpske nacionalnosti, odveli ih u pravcu Višegrada i ubili.\nNjihove porodice, sugrađani, zvaničnici i predstavnici nevladinih organizacija danas su u Prijepolju obilježili još jednu godišnjicu zločina koji do kraja nikada nije rasvijetljen. Položili su cvijeće i proučili fatihu, te poručili da porodice žrtava i dalje čekaju na sudsku pravdu u Srbiji i na priznanje statusa porodica civilnih žrtava rata.\nVećina otetih i ubijenih je iz Prijepolja, a njihovi najbliži ogorčeni su zbog sporih sudskih procesa. Nail Kajević, brat ubijenog Nijazima Kajevića, ogorčen je zbog činjenice da zločin u Štrpcima nikada nije do kraja rasvijetljen.\n“Čekalo se da krv izblijedi pa da se krene sa nekim postupcima. Proces je krenuo u januaru, ali odmah je bilo opstrukcija, jedan optuženi je bio bolestan pa se sve odgodilo”, ogorčen je Kajević.\nNa činjenicu da porodice žrtava već 26 godina čekaju sudsku pravdu, ali i priznanje statusa porodica civilnih žrttava rata, upozorili su danas i iz Fonda za humanitarno pravo, Žene u crnom, Sandžački odbor za zaštitu ljudskih prava i sloboda i Inicijativa mladih za ljudska prava.\nOni ističu da je srbijansko pravosuđe za sada poduzelo neke konkretnije aktivnosti protiv neposrednih izvršilaca otmice, no da nalogodavci nikada nisu procesuirani, dok se u slučaju izvršilaca postupci odvijaju po oprobanoj formuli opstrukcija i odugovlačenja što je primjer i glavnog sudskog pretresa za pet osoba protiv kojih je podignuta optužnica za otmicu.\nU oktobru 2018. godine Apelacioni sud u Beogradu nakon tri i po godine potvrdio je optužnicu protiv pet pripadnika Višegradske brigade VRS za zločin koji je počinjen u Štrpcima. Iako je početak glavnog pretresa bio zakazan za januar 2019. godine, on je odložen zbog bolesti jednog od optuženih.\n“Početkom marta zakazan je novi glavni pretres pa se nadamo da će to krenuti malo brže, jer činjenica je da su zaista procesi dugo trajali”, kaže Ivana Žanić iz Fonda za humanitarno pravo.\nNa brze i efikasnije procesuiranje odgovornih za otmicu pozvao je i predsjednik općine Prijepolje, koji je organizirao prijem za članove porodica ubijenih civila u Štrpcima.\n“Odgovorni trebaju biti kažnjeni srazmjerno veličini ovog strašnog zločina, svi koji su to počinili trebaju biti privedeni pravdi i treba ih stići kazna”, poručio je\nDragoljub Zindović, predsjednik općine Prijepolje.\nUskraćena prava porodicama\nPorodice žrtava, većina državljani Srbije, suočene su i sa dvodecenijskim ignorisanjem državnih organa nadležnih za brigu o civilnim žrtvama rata. Njima su uskraćena prava samo zbog toga što su njihovi najbliži stradali van teritorije Srbije, te iako su bili njeni građani, ne mogu dobiti status članova porodica civilnih žrtava rata koji bi im osigurao simbolične beneficije u vidu mjesečnih novčanih primanja i socijalne podrške, podsjećaju iz Inicijative mladih za ljudska prava.\nŽrtve zločina u Štrpcima su Esad Kapetanović, Ilijaz Ličin, Fehim Bakija, Šećo Softić, Rifat Husović, Halil Zupčević, Senad Đečević, Jusuf Rastoder, Ismet Babačić, Tomo Buzov, Adem Alomerović, Muhedin Hanić, Safet Preljević, Džafer Topuzović, Rasim Ćorić, Fikret Memović, Fevzija Zeković, Nijazim Kajević, Zvjezdan Zuličić i jedna nepoznata osoba.


Blok „Pošta – Banka“ ponovo će zasijati starim sjajem - JuGmedia\nBlok „Pošta – Banka“ ponovo će zasijati starim sjajem\nInicijativa za uređenje stambeno poslovnog prostora koji se nalazi u samom centru Vranja, a koju je pokrenulo Udruženje stambenih zajednica naselja „Pošta – Banka“ , biće uskoro realizovana u praksi.\nTim povodom je danas gradonačelnik Slobodan Milenković sa saradnicima, obišao ovaj stambeno poslovni prostor .\n„Prihvatanjem inicijative za uređenje ovog prostora gradska uprava je još jednom na delu potvrdila da je otvorena za saradnju sa civilnim društvom. Otuda smo odlučili da za ovu namenu iz gradskog budžeta, odnosno Fonda za ekologiju i zaštitu životne sredine izdvojimo milion dinara. Očistićemo šetališne površine i uradićemo dezinfekciju, dezinsekciju i deratizaciju celog bloka”, rekao je Milenković.\nOvim će grad, kako je istakao gradonačelnik, dobiti funkcionalni prostor koji će biti od koristi vlasnicima stanova, poslovnog prostora i ljudima koji ovde žive i rade.\n“Na ovaj način stvorićemo uslove za rad Udruženja stambenih zajednica naselja „Pošta – Banka“ koje će nastaviti da se i nadalje stara o ovom prostoru. Naša lokalna samouprava će i u narednom periodu učestvovati u sređivanju i drugih stambenih zajednica na terotoriji grada Vranja“, dodao je Milenković.\nPredsednica Udruženja stambenih zajednica bloka Pošta – Banka Nataša Stojiljković je istakla da će uređenje ovog kompleksa biti veoma značajno kako za stanare tako i za vlasnike lokala ali i za građane grada i da veruje da će ovaj , nekada elitni prostor, ponovo zasijati starim sjajem.\nProvaljivali u kuće, krali novac, televizore i alkohol\nudruženje stambenih zajednica naselja\nJoš dve žrtve korone u Leskovcu, u Kruševac upućeno 6 pacijenata\nU Kovid bolnici Leskovac u poslednja 24 sata preminula su dva pacijenta od posledica korona virusa, oba iz Lebana 1942. i 1939. godište, vakcinisani…\nMilan Đorđević (1987) iz sela Gložane kod Vlasotinca je hospitalizovan na nedelju dana u julu 2019. godine zbog krvarenja čireva na želucu, i kako…\nNađeno telo muškarca sa povredama na glavi\nNa regionalnom putu - Bujanovac - Bujanovačka Banja, kod sela Davidovac, sinoć oko 21 sat pored puta pronađen je leš starijeg čoveka. (više…)


VIŠE GA NE POMINJU: Ni traga od sastanka parlamentarne većine 30. avgusta – Portal Luca\nVIŠE GA NE POMINJU: Ni traga od sastanka parlamentarne većine 30. avgusta\nLider SNP-a Vladimir Joković „Vijestima“ je rekao da nijesu dobili poziv, a nije ni GP URA\nSastanak parlamentarne većine, koji se očekivao 30. avgusta, vjerovatno neće biti održan, jer ga do sada još niko nije incirao.\nNakon što prethodna tri sastanka održana u junu i julu nijesu bila uspješna, funkcioner Ujedinjene Crne Gore Goran Danilović predložio je početkom avgusta da novi sastanak većine bude održan 30. avgusta.\nDanilović nije odgovorio na pitanja “Vijesti” da li će biti novog sastanka.\nLider SNP-a Vladimir Joković “Vijestima” je rekao da nijesu dobili poziv za sastanak 30. avgusta, niti znaju hoće li ga biti.\n”Ostajemo otvoreni za sve vrste dogovora i pregovora, kako bi se što prije izašlo iz trenutne, nimalo povoljne, političke situacije”, rekao je Joković.\nIz Građanskog pokreta URA takođe su rekli da poziv nijesu dobili.\n”Zasada nije bilo zvaničnog poziva ni od koga da će se taj sastanak održati 30. avgusta, kako se moglo čuti od nekih subjekata u prethodnom periodu”, kazali su za “Vijesti” iz GP URA.\nJedan od lidera DF-a Milan Knežević ranije je rekao da je prije bilo kakvog novog sastanka parlamentarne većine, neophodno da prvo DF i Demokrate tokom avgusta razgovaraju o ovoj i drugim temama “koje opterećuju njihove odnose”.\nDemokrate i DF nijesu odgovorili da li će imati sastanak, kako bi prevazišli sporna pitanja, posebno ono koje se tiče izbor jednog člana Tužilačkog savjeta.\nVećina je postigla saglasnost oko tri kandidata za TS, a Demokratama je sporan četvrti, Nikola Bulatović, jer je u slučaju “Državni udar” bio branilac jednog od lidera DF-a, Andrije Mandića.\nDemokrate i DF se ne slažu oko načina prevazilaženja krize vlasti. Dok DF traži ostavku premijera Zdravka Krivokapića i formiranje potpuno nove vlade, Demokrate su protiv toga i poručuju da “neće Vladu rušiti sa DPS-om”. Demokrate i Građanski pokret URA su na prethodnim sastancima većine zastupali stav o rekonstrukciji postojeće Vlade.


U Srbiji će 10 toplana početi da koristi biomasu | EurActiv Serbia\nU Srbiji će 10 toplana početi da koristi biomasu umesto fosilnih goriva zahvaljući pomoći Nemačke i Švajcarske, najavila je 26. marta Nemačka organizacija za međunarodnu saradnju (GIZ). To je deo projekta "Razvoj održivog tržišta bioenergije u Srbiji" u vrednosti 27 miliona evra, od čega je 20 miliona evra kredit Nemačke razvojne banke (KfW), dva miliona bespovratna pomoć te banke, a pet miliona je pomoć Vlade Švajcarske.\n"Prelazak toplana na biomasu ima višestruku korist za održivi razvoj lokalnih zajednica. Kupovinom lokalnog energenta, u ovom slučaju biomase, novac ostaje na lokalu, a u lancu snadbevanja i korišćenja stvaraju se mogućnosti za nova radna mesta. Istovremeno, znatno se smanjuje zagađenje životne sredine", rekao je stručni savetnik na projektu nemačko-srpske razvojne saradnje Rajner Šelhas (Rainer Schellhaas).\nU okviru te saradnje realizovana su dva projekta u oblasti razvoja održivog tržišta bioenergije u Srbiji.\nPrvi projekat - prelazak na biomasu kotlarnice koja biomasom snabdeva školu, predškolsku ustanovu, dom zdravlja, kulturni centar i opštinsku upravu - realizovan je u Opštini Priboj, uz finansijska ulaganja lokalne samouprave i tehničku podršku GIZ-a.\nTa opština je i jedna od 10 koje su prošle godine potpisale ugovor o realizaciji projekta prelaska gradske toplane sa fosilnih goriva na korišćenje biomase, koji će biti završen do 2019. godine.\n"Cilj nam je da kroz ove projekte učinimo primetan i važan korak ka unapređenju održivosti lokalne zajednice, u kojoj ćemo se oslanjati na sopstvene resurse i tako stvoriti neophodne preduslove za otvaranje novih radnih mesta, uz istovremeno smanjenje emisije štetnih materija i zavisnost od uvoznih energenata", rekao je zamenik predsednika opštine Priboj i predsednik Radne grupe za biomasu zlatiborske oblasti Saša Vasilić.\nDržave Evropske unije, kako je istakao GIZ, ulažu novac u obnovljive izvore energije, što se posebno odnosi na šumsku biomasu. Srbija se obavezala da do 2020. godine poveća udeo energije iz obnovljivih izvora, od kojih je jedan i biomasa, na 27% od ukupne potrošnje energije.\nOdrživo korišćenje bioenergije znatno doprinosi ruralnom razvoju i smanjenju emisije gasova sa efektom staklene bašte.


Niška televizija » Održana tribina “Budućnost zapošljavanja mladih u Nišu” (VIDEO)\nObjavljeno 07.12.2013. 18:02\nTagovi: buducnost zaposljavanja mladih u nisu, PUPS, tribina\nKako bi se među mladima u gradu smanjila stopa nezaposlenosti i kako bi se ova kategorija stanovništva upoznala sa merama i mogućnostima koje pruža Nacionalna služba za zapošljavanje, nevladina organizacija “Snaga Mladih” i gradski odbor partije Ujedinjenih penzionera Srbije održana je tribina pod nazivom “Budućnost zapošljavanja mladih u Nišu”.\nGašenjem velikih niških fabrika izgubili smo više od 20 000 radnih mesta, što je dovelo do toga da stopa nezaposlenosti u gradu bude rekordnih 36%. Zbog toga je jedan od glavnih ciljeva i republičke i gradske vlasti zapošljavanje što većeg broja ljudi, kaže gradski većnik zadužen za socijalna pitanja Branislav Ranđelović:\nIako mladi imaju prednost pri zapošljavanju, problem je što oni nemaju dovoljno radnog iskustva i zato u okviru subvencija koje država izdvaja za zapošljavanje, spadaju i sredstva za obuku novozaposlenih, kažu u Nacionalnoj službi za zapošlljavanje.\nCilj jedne ovakve tribine, između ostalog, jeste da spoji mlade Niša, predstavnike lokalne samouprave i predstavnike Nacionalne službe za zapošljavanje, kaže Miloš Stojković, predstavnik nevladine organizacije Snaga Mladih.\nJedan od najvećih problema je i nesuglasje između potreba tržišta rada i obrazovnog sistema, pa je nedavno napravljena anketa među 10 000 privrednih subjekta u Srbiji kako bi se dobili podaci o tome koja su zanimanja najpotrebnija našoj zemlji. Ti podaci, kako je najavljeno, biće poslati obrazovnim institucijama kako bi na osnovu toga kreirali obrazovne profile.


Raste vrednost plemenitih metala › Made-in-Germany.rs\nCene plemenitih metala na svetskom tržištu trenutno rastu, čime se nastavlja trend koji je primetan već neko vreme, pokazuju podaci sa berze Comex, a prenosi Sputnjik.\nVrednost zlata je na svetskim berzama porasla za 7,2 procenta, dostigavši nivo od 1679,7 dolara za uncu, dok je vrednost srebra porasla za 6,8 procenata, tako da njegova vrednost sada iznosi 14,6 dolara po unci.\nMeđutim, ono što se dešava poslednjih godina, pa više i ne iznenađuje, jeste nastavak vrtoglavog rasta tražnje za paladijumom, čija je cena sada porasla za čak 20 posto, dostižući 1869,9 dolara za uncu.\nParalelno sa rastom straha od širenja pandemije izazvane korona virusom raste i cena zlata, koja je početkom ovog meseca bila dostigla čak 1.700 dolara po unci, po prvi put od kraja 2012. godine.\nOd MiG na 25/03/2020 / AKTUELNO / Ostavite komentar\nSrbija sprema finansijske mere podrške privatnom sektoru\nInstrukcije AHK o prevozu radnika tokom vanrednog stanja


Pokret “Odupri se” uputio otvoreno pismo Angeli Merkel – Borba\nPokret “Odupri se” uputio otvoreno pismo Angeli Merkel\nPokret “Odupri se” uputio je danas njemačkoj kancelarki Angeli Merkel pismo zbog još jednog u nizu sastanaka zemalja Zapadnog Balkana u Berlinu na kojem, kao “faktor stabilnosti i mira”, učestvuje i predsjednik Crne Gore Milo Đukanović.\nU Crnoj Gori se, kako navode u saopštenju, od početka februra organizuju građanski protesti, upravo zbog nezadovoljstva građana uzrokovanog 30 godina dugom vladavinom Đukanovića i partije na čijem je čelu.\n“Na hiljade građana je mjesecima na ulicama Podgorice zbog izbijanja afere “koverta” – samo jedne od mnogih koje potresaju Crnu Goru”, navode u saopštenju.\nDanas ćete se sresti i „razmijeniti mišljenje“ sa tvrdim Balkancima. Nimalo lak posao, jer ćete se rukovati i ručati sa glavnim i odgovornim za stanja u zemljama čiji građani trpe posljedice ratova, siromaštva, šovinizma, korupcije, kriminala, odsustva vladavine prava…\nMnoge evropske predsjednike, premijere, kao i ambasadore koje ste slali u Crnu Goru, Milo Đukanović je ispratio u „penziju“. Poštovanje koje mu ukazujete danas vjerovatno će iskazivati i vaši nasljednici kada i Vas isprati u političku prošlost.\nZato vam pokret građana”Odupri se” upućuje pismo i savjet da pažljivije birate koga nazivate faktorom stabilnosti na Balkanu.\nNe sumnjamo da ste do detalja informisani, ali Vas podsjećamo da „faktor stabilnosti“ iz Crne Gore ima „krvave ruke“ iz balkanskih ratova 90-tih, ruke uprljane švercom cigareta u zemlje EU (optužnica italijanskog tužilaštva), spregu kriminala i vlasti (izvještaji EU), razgranatu mrežu šverca narkotika po vašim teritorijama, neriješena ubistva i napade na novinare, opljačkanu zemlju kroz pljačkaške privatizacije i nepotizam.\nVaše osoblje u Crnoj Gori i cjelokupna javnost u posjedu su materijala o aferama „Snimak“ i „Koverta“ koje dokazuju da je volja građana na izborima izražena kroz pritisak, strah i korupciju.\nAko vjerujete da građani Njemačke i EU zaslužuju da uživaju u blagodetima država u kojima postoje: vladavina prava, medijske slobode, odgovornost za zločine, gdje ne postoji sprega kriminala i vlasti, gdje se korupcija sankcioniše, gdje prosječna plata mora biti koliko i potrošačka korpa (a ne tri puta manja), gdje građani slobodno mogu da izraze svoju volju na izborima – onda pružite ruku onima koji dijele te iste vrijednosti u Crnoj Gori i na Balkanu.\nU Kotoru stradao Pavel Janezek: Pao sa bedema i poginuo


Uz bulevar prave arheološki park\nIako po otkrivanju arheološkog nalazišta na Sajlovu, u blizini Novog groblja prošle godine, nije bilo sasvim izvesno da će ono biti sačuvano, danas je verovatnije da izgradnjom Bulevara Evrope ovaj lokalitet neće biti uništen.\nTragovi prošlosti trebalo bi da budu sačuvani izgradnjom arheološkog parka, koji će biti sastavni deo plana detaljne regulacije tog dela grada, potvrđeno je za Radio 021 u Gradskoj kući. Kako nam je rečeno, plan bi uskoro trebalo da se nađe na javnom uvidu, a očekuje se da će biti usvojen u Skupštini grada do kraja godine.\nIzgradnji kompleksa uz novu saobraćajnicu prethodiće urbanističko-arhitektonski konkurs, a budući arheološki park trebalo bi da se prostire na više od 10 hektara. Predviđena je i izgradnja tematskog parka, muzeja, amfiteatra, kao i pratećih površina s parkingom. Podsetimo da su na Sajlovu, u blizini Novog groblja, otkriveni ostaci naselja stari sedam hiljada godina, ali i tragovi prošlosti iz bronzanog doba, te ostaci velikog kasnoantičkog naselja.\nIzgradnjom arheološkog parka na Sajlovu, gradske vlasti će promeniti praksu uništavanja novosadskih arheoloških nalazišta. Podsetimo da je za vreme radikalske vlasti zabehatonirana Katolička porta, iako su tokom radova na parternom uređenju na toj lokaciji pronađeni dokazi da je na području centra današnjeg Novog Sada još u XI veku postojalo naselje.\nTakođe, ni u blizini Muzeja grada na Petrovaradinskoj tvrđavi nema naznaka da su na tom mestu pronađeni tragovi prošosti stari skoro 20.000 godina, nije označeno da su utvrđenje na Petrovaradinskoj steni prvi podigli Rimljani, niti je bilo gde van mapa i muzeja vidljivo da su tragovi praistorijskih naselja pronađeni u Centru, na Klisi, Detelinari i Slanoj bari. A to su samo neke od široj javnosti malo poznatih činjenica iz bogate i burne prošlosti ovog područja, koje bi Novi Sad na turističkoj mapi sveta mogle učiniti znatno vidljivijim. (Dejan Stojičić)


Politika - datum: 2019-01-04 PREDSJEDNICA CRNOGORSKE PANEVROPSKE UNIJE GORDANA ĐUROVIĆ O UTICAJU BREGZITA NA PUT KA EU Proširenje će biti nastavljeno\nKada Ujedinjeno Kraljevstvo (UK) izađe iz Evropske unije (EU), naš sporazum o slobodnoj trgovini sa EU, odnosno Sporazum o stabilizaciji i pridruživanju, prestaje da važi u odnosu na zemlju koja izlazi iz Unije. Drugih direktnih efekata na Crnu Goru nema. Naša država ima dobre odnose sa UK i tako će ostati, ocijenila je predsjednica Crnogorske panevropske unije Gordana Đurović.\nOna je u razgovoru za časopis „Eurokaz” kazala da će Crna Gora morati da u što kraćem roku ugovori sličan, ali bilateralni sporazum koji će omogućiti da se trgovina i ekonomska saradnja sa UK nastave nesmetano, bez uvođenja carina.\n– To je u interesu obje strane i cijenim da to neće biti problem. Drugih direktnih efekata nema. Bregzit je suprotan politici proširenja, ali je poruka Brisela jasna: EU će se konsolidovati i nastavlja da se širi i da dobrovoljno ujedinjuje evropske zemlje u zonu mira i prosperiteta– navela je Đurovićeva.\nUpitana da li u Crnoj Gori može doći do porasta evroskepticizma zbog bregzita, odgovorila je da je evroskepticizam sastavni dio procesa evropskih integracija.\n– Evroskepticizam nije protiv integracija sam po sebi. On je čak u određenoj mjeri i koristan jer proziva iskrene pregaoce i podržavaoce integracija da se još više bore za našu Evropu i Crnu Goru u njoj. Ako je konstruktivan, evroskepticizam je blizak evropragmatizmu i želji za jasnijim ekonomskim interesima od procesa pristupanja, uz kontrolu smanjenja diskrecionog prava izvršne vlasti – kazala je Đurovićeva.\nZato su, kako je dodala, velika očekivanja, ali i strahovi, kako će proći izbori za Evropski parlament u maju sledeće godine. Smatra da je veoma važno da u tom parlamentu ostane stabilna evropska većina, koja, između ostalog, razumije i potrebu daljeg širenja Unije na Zapadni Balkan zbog obostranog dobra i jasnog zajedničkog interesa.\n– Ukoliko predlog o istupanju iz EU podrži britanski parlament, on će stupiti na snagu 30. marta 2019. godine, ali će UK do kraja 2020. godine ostati članica zajedničkog tržišta (u ugovoru se koristi termin „jedinstvena carinska unija“), gdje, međutim, neće imati pravo govora u institucijama Unije – pojasnila je Đurovićeva.\nKako je dodala, ugovorom o istupanju preciziraju se svi složeni odnosi koji je UK gotovo četiri i po decenije gradila sa Unijom, što pokazuje da koliko je komplikovano ući u Uniju, ništa manje nije komplikovano ni izaći iz nje. S.R.


Volkswagen najavio zaustavljanje proizvodnje vozila sa motorima sa unutrašnjim sagorevanjem\nJasno je da sve automobilske kompanije planiraju da zaustave proizvodnju vozila sa motorima sa unutrašnjim sagorevanjem u narednim godinama, a sada konačno znamo planove nemačkog automobilskog giganta.\nBrojne automobilske kompanije najavile su svoje planove za elektrifikaciju i potpunu prelazak na vozila na električni pogon koja će zameniti i dalje dominantne automobile sa motorima sa unutrašnjim sagorevanjem. Neke kompanije nameravaju da promene do 2030. godine, dok su neke već započele prelazak i nameravaju da zaustave prodaju tradicionalnih vozila još ranije.\nPoslednjih godina Volkswagen se etablirao kao jedan od lidera u elektrifikaciji i uložio desetine milijardi dolara u razvoj i proizvodnju e-vozila i srodne infrastrukture. Njihov ID.4 je čak proglašen Svetskim automobilom godine na Svetskim dodelama automobila, a pripremaju niz novih modela kojima nameravaju da napadnu tržište.\nProšle nedelje je nemačka kompanija najavila planove da zaustavi prodaju vozila sa motorima sa unutrašnjim sagorevanjem, od čije prodaje i dalje ostvaruju velike (najveće) prihode. Član uprave Volkswagena, Klaus Zellmer najavio je tako da će, barem u Evropi, prestati da prodaje vozila sa motorima sa unutrašnjim sagorevanjem između 2033. i 2035. godine. Što se tiče kineskog i američkog tržišta, rekao je da će to biti “malo kasnije”, dok će tranzicija biti još duža u Južnoj Americi i Africi zbog problema sa “političkim i infrastrukturnim uslovima”.


ODRŽIVI RAZVOJ – RODNA RAVNOPRAVNOST: Bez jakih žena nema jake Srbije – Adria Media Group\n– To je posebno istaknuto u oblasti rada i zapošljavanja. Veliki broj građana i građanki Srbije smatra da su rukovodeća mesta rezervisana za muškarce, a da žene treba da čuvaju decu i rade kućne poslove. I to je jedan od razloga što one teže dolaze do stalnog zaposlenja, sporije napreduju, manje su plaćene i na kraju radnog veka imaju manje penzije – kaže Mihajlovićeva.\n– Svi treba da se zapitamo u kakvom društvu želimo da živimo. Hoćemo li da naše sestre i prijateljice na razgovoru za posao budu pitane „kad ste planirali da zatrudnite“ i da li će ih zapošljavati na osnovu stručnosti i znanja ili dubine dekoltea? Koordinaciono telo za rodnu ravnopravnost je mnogo uradilo u oblasti unapređivanja rodne ravnopravnosti – od donošenja strateških dokumenata, do izrade Nacrta zakona o rodnoj ravnopravnosti – kaže ministarka.\n– Ukidanje svih oblika diskriminacije žena i devojčica ne samo da je osnovno ljudsko pravo nego ima višestruki efekat na druga područja razvoja. Trudimo se da na svaki način i svuda promovišemo celoživotno učenje, da osnažujemo sve devojčice i žene da moraju da rade na sebi i da se kontinuirano edukuju u svakom pogledu – kaže Pavlovićeva, navodeći da su u Upravnom odboru Globalnog dogovora u Srbiji 75 odsto žene.\nNa taj način se pruža podrška ženama iz ekonomsko i socijalno osetljivih grupa i pomaže im se da se snađu u novom poslovnom ambijentu. Druge žene, koje su već u poslu, novim koleginicama ustupaju poslovne sakoe, pantalone, tašne, cipele…\n– Mnoge žene se odlučuju za zanimanja koja su tradicionalno ženska, ali sada je prilika da se izađe iz takvih stega, žene treba da uhvate voz i da ne propuste digitalnu revoluciju, da se školuju za bolje plaćena zanimanja, kao što je IT sektor.\n– Sve češće se govori o borbi za ostvarivanje jednakih prava žena. Kod nas, u „Hemofarmu“, ove teme jednostavno nisu na agendi, jer mi ne pravimo razlike! S ponosom ističem da se na rukovodećim pozicijama u našoj kompaniji nalazi više od 60 odsto žena. U tome vidimo našu snagu, a želim da verujem, i jedan od razloga zašto je „Hemofarm“ tržišni lider u svojoj branši u zemlji i regionu. Kad govorimo o pravima žena, postoji mnogo primera koji svedoče o položaju žena u našoj kompaniji, ali ovom prilikom bih skrenula pažnju na to da je svakoj trudnici zagarantovan povratak na poslovnu poziciju s koje je otišla na zasluženo odsustvo.\n– U Srbiji smo veoma ponosni što smo, zahvaljući činjenici da smo mlada organizacija, bili u jedinstvenoj poziciji da od prvog dana poslovanja osiguramo da su naši zaposleni podjednako plaćeni za isti rad bez obzira na rodnu pripadnost. Pitanje ravnopravnosti je mnogo šire od pitanja plata, a u kompaniji „Ikea“ to je važan deo šireg pristupa stvaranja inkluzivne radne sredine u kojoj ljudi mogu da budu ono što jesu i koja odslikava društvo u kom živimo. Kada gledamo konkretno naš region, ponosni smo na činjenicu da smo već ostvarili globalni cilj da žene zauzimaju 50 odsto rukovodećih pozicija.\n– Plate određujemo isključivo na osnovu zahteva radnog mesta, znanja i veština zaposlenih, bez obzira na pol.\n– Zdravčica“ iz Užica.\nPiše: Silvija Slamnig\nPosted in Društvena odgovornost, VestiTagged ADRIA MEDIA, Adria Media Group, AMG, Društvena odgovornost, Rodna ravnopravnost


"Čistoća" proširila vozni park kupovinom auto-smećara i auto-čistača - Novi Sad\n"Čistoća" proširila vozni park kupovinom auto-smećara i auto-čistača\n13:11:00 27.11.2016, Komentara: 0\nNovi Sad - JKP "Čistoća" obnovilo je vozni park sa desetak novih vozila. Reč je o auto-smećarima i auto-čistilicama najmodernije tehnologije za šta je izdvojeno više od 200 miliona dinara.\nPrilikom smotre novih vozila, najavljeno je da će u narednom periodu biće nabavljena još dva mala auto-smećara, koji će olakšati sakupljanje otpada u prigradskim naseljima gde veća vozila ne mogu da prođu, kao i još dva kamiona za pražnjenje korpi za otpatke.\nGradonačelnik iloš Vučević rekao je da je "Čistoća" deo voznog parka obnovila iz sopstvenih sredstava, a deo je finansirao Grad putem kapitalnih investicija.\n- Nabavljena su najmodernija vozila za održavanje javne higijene, a paralelno se radi na proširenju mreže podzemnih kontejnera, kao i na zameni nazemnih kontejnera. Ni jedno komunalno preduzeće na svetu ne bi imalo dovoljno kapaciteta za korektan rad ako se smeće ne odlaže kako je predviđeno. Evropska prestonica kulture podrazumeva i da svako od nas vodi računa o čistoći grada - rekao je Vučević.\nOn je takođe izjavio da su konačno preduzeti koraci za rešavanje višedecenijskog problema gradske deponije. Naime Grad, u saradnji sa Ministarstvom poljoprivrede i zaštite životne sredine i Pokrajinskim sekretarijatom za urbanizam i zaštitu životne sredine, učestvuje u izradi studije izvodljivosti za izgradnju Regionalnog centra za upravljanje otpadom. U pitanju je izuzetno skup projekt koji treba da traje oko tri godine, a ovo je prvi put da se priprema neophodna dokumentacija za rešavanje tog važnog pitanja.\nDirektor JKP "Čistoća" Vladimir Zelenović najavio je da će projekat primarne selekcije otpada na ambalažni i komunalni, koji se realizuje u širem centru, u narednom periodu biti proširen i na druge delove grada, kao i na prigradska naselja.


Crnogorsko DRŽAVLJANSTVO: Evo koliko novca mora uložiti INVESTITOR da bi dobio naš PASOŠ\nČetvrtak, 26.07.2018 | 21:52\nProgram ekonomskog državljanstva biće dostupan za najviše 2.000 najreferentnijih aplikanata iz zemalja koje ne pripadaju Evropskoj uniji i to u naredne tri godine, a primjena bi trebalo da počne 1.oktobra ove godine, saopšteno je iz Vlade.\nCrnogorsko državljanstvo moći će da dobije investitor koji uloži najmanje 250.000 eura u razvijena, ili 450.000 eura u nerazvijena područja Crne Gore.\nTo je predviđeno Informacijom o programu sticanja crnogorskog državljanstva prijemom na osnovu posebnog programa ulaganja, koji je Vlada danas usvojila.\nVlada je, kako se navodi u saopštenju, nakon sjednice, naložila nadležnim institucijama da obave sve neophodne pretpostavke kako bi program mogao početi da se primjenjuje 1. oktobra 2018. godine.\n“Zainteresovani pojedinci će imati sljedeću opciju: da ulože 250.000 eura u neki od razvojnih projekata prethodno odobren od strane Vlade u nerazvijenom području Crne Gore ili 450.000 eura u neki od razvojnih projekata prethodno odobren od strane Vlade u razvijenom području Crne Gore”, saopšteno je iz Vlade.\n“Programom će upravljati posebna Vladina agencija koja će angažovati unaprijed odobrene marketing agente. Marketing agenti će biti zaduženi za uspješnu promociju ovog programa i privlačenje zainteresovanih investitora. Vlada će takođe angažovati renomirane Due Dilligence agente specijalizovane za provjeru zainteresovanih aplikanata kao i neku od renomiranih revizorskih kuća / pravnih savjetnika da obavlja sve ostale potrebne provjere zainteresovanih kandidata”, saopšteno je iz Vlade.\nOvaj novi program je, kako poručuju, dio neprekidnih napora Vlade da privuče neposredna strana ulaganja.\n“Vlada očekuje da će ovaj program dovesti do povećanja privrednih aktivnosti i kretanja kapitala”, saopšteno je iz Vlade.\nVlada je donijela Odluku o izmjeni i dopuni Odluke o kriterijumima za utvrđivanje naučnog, privrednog, ekonomskog, kulturnog i sportskog interesa Crne Gore za sticanje crnogorskog državljanstva prijemom.\n“Izmjenjenom Odlukom je propisano da će kriterijume, način i postupak izbora aplikanata predložiti organ državne uprave nadležan za poslove ekonomije i organ državne uprave nadležan za poslove održivog razvoja i turizma i to u roku od 120 dana od dana stupanja na snagu ove odluke”, saopšteno je iz Vlade.


AMSCG: Oprezno zbog snijega na sjeveru - Vijesti.me\nAMSCG: Oprezno zbog snijega na sjeveru\nNa magistralnom putu Šćepan Polje-Plužine od sedam do 19 sati, zbog geotehničkih istraživanja, saobraća se jednosmjerno\nU Crnoj Gori jutros se saobraća po mokrim i klizavim putevima, uz smanjenu vidljivost usljed niske oblačnosti, saopštili su iz Auto-moto saveza Crne Gore (AMSCG).\nOni su upozorili na mogućnost pojave odrona na putevima koji prolaze pored rijeka i nestabilnih kamenih kosina. Na sjeveru se bilježe i slabije sniježne padavine, zbog čega se vozačima savjetuje oprezna i strpljiva vožnja prilagođena stanju na putu.\nUpotreba zimske opreme je obavezna na putevima gdje to naznačeno saobraćajnom signalizacijom, bez obzira na vremenske uslove.\nNa magistralnom putu Cetinje - Budva, dionica Košljun - Zavala saobraćaj će biti zatvoren od devet do 11 i od 14 do 15 sati i 30 minuta, kao i od dva do pet sati.\nZbog radova na magistralnom putu Cetinje-Budva, dionica Brajići-Lapčići, saobračaj će biti obustavljen od devet sati i 15 minuta do 11 sati i 15 minuta i od 14 sati i 15 minuta do 15 sati i 45 minuta.\nNa magistralnom putu Ribarevina - Mojkovac, zbog rekonstrukcije u mjestima Lepenac i Stevanovac, saobraća se jednom trakom naizmjenično zbog radova.\nNa regionalnom putu, dionica Cetinje - Njeguši, promijenjen je režim saobraćaja sa dvosmjernog na jednosmjerni, a saobraćaj je zatvoren od osam do deset i od 14 do 16 sati.\nNa magistralnom putu, dionica Šćepan Polje – Plužine, saobraćaj će se zbog obavljanja geotehničkih istražnih radova prekidati u terminima od osam do 11 sati i od 13 do 16 sati.\nNa magistralnom putu M-2.4 dionica Sutomore -Bar u mjestu Šušanj saobraća se jednosmjerno sa semaforskom signalizacijom.\nZbog radova na izgradnji javne rasvjete uz magistralni put M-2 dionica Kamenari - Herceg Novi, lokaliteti Kavalin - Ljuta doći će do promjene režima saobraćaja sa dvosmjernog na jednosmjerni.\nNa magistralnom putu Šćepan Polje-Plužine od sedam do 19 sati, zbog geotehničkih istraživanja, saobraća se jednosmjerno.


Branio se ćutanjem: U Tužilaštvu BiH saslušan novinar Glasa Srpske | BL Portal\nTužilaštvo BiH nastavilo je istragu protiv nekoliko medija iz Republike Srpske zbog navodnog otkrivanja podataka o zaštićenom svjedoku, rekao je Srni advokat Miodrag Stojanović.\nStojanović je danas bio pravni zastupnik novinara Glasa Srpske Darka Momića, koji je saslušan u svojstvu osumnjičenog.\n“Moj klijent je danas iskoristio svoje pravo da se u ovoj fazi postupka ne izjašnjava i brani ćutanjem. Tužilaštvo BiH će, kako nam je danas rečeno, nastaviti sa istražnim radnjama u ovom postupku, a dalji tok postupka će odrediti da li uopšte ima elemenata krivičnog djela u ovom slučaju”, rekao je Stojanović.\nStojanović je ranije izjavio da mu postupak djeluje i kao jedan vid ataka prema sredstvima informisanja u Srpskoj. Istragom su obuhvaćeni i novinari i urednici RTRS i portala Banjaluka.net, koji su ranije dali iskaze u Tužilaštvu BiH.\nTags: Glas Srpske, novinar, saslušanje, Tužilaštvo


Vulin obišao policiju u selu Svirce u opštini Medveđa – NOVA NAŠA REČ\n16 Maja, 2021 Nova Naša Reč Medvedja 0\nAleksandar Vulin obišao pripadnike policije u selu Svirce u Medveđi\nMinistar unutrašnjih poslova Srbije Aleksandar Vulin izjavio je u selu Svirce u opštini Medveđa, gde je obilazio policiju , da pripadnici Ministarstva unutrašnjih poslova u Kopnenoj zoni bezbednosti i u vreme praznika ispunjavaju svoje zadatke i čuvaju sigurnost i bezbednost na\n-Pripadnici Ministarstva unutrašnjih poslova u Kopnenoj zoni bezbednosti ispunjavaju sve svoje zadatke i spremni su da ispune svako naređenje predsednika Republike Srbije i vrhovnog komandanta Aleksandra Vučića i državnog rukovodstva. Dok su oni ovde, mi možemo da budemo sigurni da je život u Srbiji miran i da će tako i ostati,- poručio je Vulin nakon obilaska pripadnika policije u Kopnenoj zoni bezbednosti.\nPrema njegovim rečima, u Kopnenoj zoni bezbednosti sve je mirno i sigurno i to ne zato što to neko želi, već zato što policijski službenici svakodnevnim teškim, upornim i strpljivim radom to\n-Za policiju nema praznika. Danas kada se Srbija odmara, kada je sa onima koje voli, sa onima kojima je dala imena i onima koji su joj dali imena, ovi ljudi dežuraju i ne pitaju koliko će nešto trajati. Oni su uvek tu da bismo svi mi bili sigurni i bezbedni. Tu su da bi naš svakodnevni život tekao bez uznemiravanja i bez problema, – naglasio je ministar Vulin.\n-Ne smemo da zaboravimo da Srbi gde god da su, kada nemaju svoju državu, svog policajca, učitelja, lekara, sudiju, za njih nema ni prava, ni pravde. Zato smo mi tu. Zato je Srbija tu da bude jaka, sigurna, stabilna, razvijenija i moćnija nego što je bila, da bi štitila Srbe gde god da su. Svim Srbima gde god da slave – Hristos vaskrse!,- poručio je Vulin.\nKampanja “Od porodice do porodice” otpočela u Leskovcu\nŠta da rade građani kada iznenada saznaju da je park u komšiluku prodat za izgradnju zgrade


Ko hoće Linux kuvar za džabe\nU Americi je nedavno iz štampe izašla knjiga “The Linux CookBook” (“Linux kuvar”) autora Majkla Štuca. “Pa šta”, pomislićete verovatno vi, “svakodnevno izlazi na stotine kompjuterskih priručnika.” Da, ali ovaj je jedinstven po tome što se pojavljuje pod novom licencom Design Science Licence (DSL), čija je svrha da u svetu knjigâ promoviše načela poput onih koja vladaju u sferi softvera u javnom vlasništvu.\nOva knjiga sadrži preko 1.500 “recepata” za obradu tekstova, slika, grafike i zvuka, rad sa sistemskim alatima, fina podešavanja, i mnogo što-šta drugo. U štampanom obliku se pojavila kao izdanje kuće No Starch Press, a u skladu sa licencom DSL, potpun “izvorni kôd” knjige (u tekstualnom i EPS obliku) moguće je preuzeti sa matične adrese DSL-a.\nNova licenca je u svetu štampanih dokumenata isto ono što je u svetu softvera već dobro poznata licenca Copyleft – dozvoljava slobodnu distribuciju, umnožavanje, štampanje i upotrebu licenciranog dela pod uslovima definisanim licencom. Ako želite da saznate više o ovoj licenci i pročitate njen kompletan tekst, svratite na http://www.dsl.org/copyleft/dsl.txt.\nNa sajtu DSL-a trenutno je raspoloživo dvadesetak naslova (knjiga i radova), koji su izdati pod ovom licencom i mogu se preuzeti potpuno besplatno.


Zaharova: Moskva pozdravlja izjavu Bajdena\nTanjug 29. aprila 2021. 16:53\nMOSKVA – Moskva pozdravlja izjavu američkog predsednika Džozefa Bajdena o tome da Vašington ne želi eskalaciju odnosa sa Rusijom, saopštila je danas portparolka ruskog ministarstva spoljnih poslova Marija Zaharova.\n„Obraćanje američkog predsednika u Kongresu ostavilo je pomešane utiske. Mi svakako pozdravljamo činjenicu da je on ponovio svoju nameru da izbegne eskalaciju i sarađuje kada je to u zajedničkom interesu“, istakla je Zaharova, prenela je agencija Tas s.\nOna je istovremeno izrazila žaljenje što se izjave aktuelne američke administracije ne poklapaju sa njihovim delima.\n„Govor predsednika u Kongresu samo potvrđuje da Vašington okleva da odustane od beznadežnih pokušaja da izvrši pritisak i optuži našu zemlju za određene maligne aktivnosti“, dodala je Zaharova.\nPrema njenim rečima, ako SAD istinski žele da izgrade dijalog, trebalo bi da odustanu od retorike konfrontacije i preduzmu praktične korake ka poboljšanju bilateralnih odnosa, koji će u suprotnom nastaviti da se pogoršavaju.\nBajden je juče održao govor na zajedničkoj sednici Kongresa prvi put otkako je stupio na dužnost.


F 1 Bahrein – Nova pobeda Hamiltona | Moj Svet Brzine - Djordje Djenic\nNaslovna » Auto sport » F 1 Bahrein – Nova pobeda Hamiltona\nF 1 Bahrein – Nova pobeda Hamiltona\n19. април, 2015.\nKako prenosi Sport klub, šampion Formule 1 Luis Hamilton ostvario je treću pobedu trijumfovavši i na Velikoj nagradi Bahreina.\nBritanac je vodio od prvog do poslednjeg kruga u pustinji, izuzev odlaska na zamenu guma, iako su mu konstantno za vratom disali konkurenti.\nDrugo mesto osvojio je junak trke Kimi Raikonen, koji je startovao kao četvrti, ali je agresivnom vožnjom sjajno iskoristio brojne greške timskog kolege Sebastijana Fetela, te jednu Nika Rozberga, koga je prestigao dva kruga pre kraja.\nČetvrto mesto zauzeo je Valteri Botas iz Vilijamsa, a peti je bio Sebastijan Fetel iz Ferarija. Bodove su još osvojili Danijel Rikardo iz Red Bula, Roman Grožan iz Lotusa, vozač Fors Indije Serhio Peres, Felipe Masa iz Vilijamsa i Danil Kvjat iz Red Bula.\nU veoma zanimljivoj trci u Bahreinu, odmah na startu Raikonen je prestigao Rozberga na trećem mestu, međutim, Nemac koristi snagu svog Mercedesa, prestiže Finca, a potom koristi dve greške Fetela te stiže iza timskog kolege Hamiltona.\nU nastavku trke Rozberg je izvršio pritisak i na Britanca, ali nije uspevao da ga prestigne, dok se iza vodila velika borba dva Ferarija.\nPosle dva odlaska na zamenu guma, Fetel pravi nove greške i pada na petu poziciju, prestiže ga Valteri Botas, dok oslobođen pritiska Raikonen pojačava ritam i stiže do Rozberga.\nVozio mu je u repu nekoliko krugova, da bi na startu pretposlednjeg, Nemac napravio veliku grešku, kasno zakočio i izleteo sa staze, što Raikonen koristi i stiže do najboljeg rezultata otkako vozi za Ferari.\nPosle četiri trke Hamilton je lider sa 93 boda, Rozberg se probio na drugo mesto sa 66, bod manje ima Fetel, dok je četvrti Raikonenen sa 42. Slede Felipe Masa i Botas.\nNaredna trka u šampionatu voziće se 10. maja u Barseloni, za Veliku nagradu Španije.


Mađarske kompanije zainteresovane za ulaganja u energetski sektor Crne Gore | Energetski portal Srbije\nMađarske kompanije zainteresovane za ulaganja u energetski sektor Crne Gore\n20.12. 2017 Region\nMađarske kompanije zainteresovane su za investiranje u energetski sektor Crne Gore, posebno za ulaganje u proizvodne energetske kapacitete, zaključeno je na sastanku ministarke ekonomije Dragice Sekulić i ministra spoljnih poslova i trgovine Mađarske Petera Sijarta.\nMinistar Sijart je kazao Crna Gora ima važnu poziciju na energetskoj mapi Zapadnog Balkana, ali da je Mađarska ne posmatra samo kao tranzitnu zemlju kada je transport električne energije u pitanju, već kao zemlju velikog energetskog potencijala i mogućnosti za ulaganja.\nGovoreći o projektu realizacije podmorskog kabla između Crne Gore i Italije, ministarka Sekulić je kazala da će realizacijom ovog projekta Crna Gora postati značajna veza za tranzit električne energije iz ovog dela Evrope ka Evropskoj uniji, ali i da ovaj projekat stvara sve preduslove za povećanje interesovanja stranih kompanija za ulaganje u energetski sektor u Crnoj Gori.\nMinistarka Sekulić je upoznala mađarskog kolegu sa aktuelnim dešavanjima iz oblasti energetike, ali i privrede, i izrazila nadu da će mađarski investitori pronaći svoj interes za ulaganja u Crnoj Gori.


Završena rekonstrukcija zdravstvene stanice u Ovčar Banji - Ozonpress :: internet portal\nZavršena rekonstrukcija zdravstvene stanice u Ovčar Banji\nTag: ambulanta, Ovčar banja, Piraeus banka, završena\nOvčar Banja: Završena rekonstrukcija zdravstvene stanice\nZavršni radovi na zdravstvenoj stanici u Ovčar Banji izvedeni su tokom vikenda, u prisustvu direktora Doma zdravlja Čačak dr Aleksandra Pajovića i predstavnika donatora Piraeus banke. Naime, ova banka je opredelila milion dinara za obnovu zdravstvenih stanica u Mrčajevcima i Ovčar banji od oštećenja nastalih usled poslednjih izlivanja Morave, a radnici filijale Čačak došli su da i lično daju doprinos rekonstrukciji zdravstvenih stanice.\nDirektor Doma zdravlja Čačak dr Aleksandar Pajović zahvalio se Piraeus banci na vrednoj donaciji.\n„Mi smo detaljno renovirali ovu našu ambulantu, sanirali sve što je bilo potrebno, i ona sad ima novo lice, a sve to u korist građana ove mesne zajednice i, što je isto značajno, u korist i turističke ponude Ovčar Banje“, naveo je Pajović.\nRegionalni direktor Piraeus banke Ivan Jelić naglasio je da će, podrška lokalnoj zajednici biti i dalje među prioritetima poslovanja Piraeus banke.\n„Ukupno izdvojena sredstva za obnovu zdravstvenih stanica iznose million dinara i mi ćemo uvek biti spremni da, koliko smo u mogućnosti, pomognemo lokalnoj zajednici“, kazao je Jelić.


info24.rs - VUČIĆ NA OTVARANJU LIDLA: Ovo je simbol napretka koji govori da se Srbija pridružuje uspešnim državama!\nVUČIĆ NA OTVARANJU LIDLA: Ovo je simbol napretka koji govori da se Srbija pridružuje uspešnim državama!\nKompanija Lidl, nemački prehrambeni trgovinski lanac broj jedan u Evropi, stigla je i u Srbiju, otvaranjem logističkog centra u Novoj Pazovi, u prisustvu predsednika Srbije Aleksandra Vučića.\nLogistički centar kompanije Lidl Srbija je prvi korak i temelj za otvaranje prodavnica u Srbiji.\nSvečanosti u Novoj Pazovi prisustvovali su i ministar trgovine, turizma i telekomunikacija Rasim Ljajić, predsednik Vlade Vojvodine Igor Mirović, ambasador Nemače u Srbiji Aksel Ditman i predsednik opštine Stara Pazova Ðorđe Radinović.\n“Dolazak Lidla u Srbiju ne znači samo otvaranje lanca supermarketa, to je simbol napretka i govori da se Srbija pridružuje uspešnim državama”, poručio je danas predsednik Aleksandar Vučić iz Nove Pazove.\nPredsednik Aleksandar Vučić na otvaranju fabrike LIDL u Novoj Pazovi © Tanjug\nOn je ukazao da je vrednost investicije u Novoj Pazovi 55 miliona evra, da će do kraja godine biti otvoreno i 16 prodavnica Lidla, u kojem će posao imati 1.500 od čak 23.000 onih koji su se kandidovali za rad u toj kompaniji u Srbiji.\nVučić je istakao da je dolazak Lidla značajna inversticija za Srbiju na 45 hiljada kvadratnih metara logističkog centra i istakao da je na izgradnji centra radilo više od 50 domaćih kompanija i oko 2.000 radnika.\n“Važnost ovog logističkog centra kao i cele investicije Lidla u Srbiji prevazilazi važnost običnog supermarketa, to je simbol, jedan od najznačajnijih simbola napretka”, rekao je predsednik Vučić.\nVučić je rekao da ga je iznenadila obučenost i srdačnost zaposlenih radnika koji su, kaže pokazali neverovatnu energiju.\nPredsednik je naveo da cela investicija vredi 55 miliona evra i da će građani imati priliku da kupuju kvalitetne proizvode što se vidi i po sistemu provere kvaliteta provere.\nKazao je, komentarišući prezentaciju kompanije i kvalitet provere proizvoda koji dolaze u Lidl, da se “jabukama meri temperatura, češće nego što čovek meri temperaturu detetu, mere joj slatkoću, tako da ono što dođe do potrošača, da će ta jabuka da prođe teži ”sistematski pregled” nego bilo ko od nas kada je u vojsku išao”.\n“Nema nikakve sumnje da će građani Srbije voleti Lidl. Do kraja godine trebalo bi da imamo 16 prodajnih objekata širom Srbije koji će zapošljavati 1.500 radnika, danas tzapošljava 502 radnika”, rekao je Vučić. Oko 300 domaćih artikala se već nalazi u Lidlu, rekao je i zamolio nadležne u Lidlu da prošire asortiman tih proizvoda.\nLogistički centar jedan je od najvećih objekata u Jugoistočnoj Evropi koji je nosilac LEED Gold sertifikata za poštovanje najviših standarda u održivoj gradnji, zbog korišćenja održivih građevinskih materijala, efikasnije upotrebe vode i smanjenja otpada, bolje energetske performanse zgrada, pa do pružanja boljih uslova za rad, poput kvaliteta vazduha u zatvorenom prostoru i obezbeđivanja dnevnog svetla.\nObjekat ima pet temperaturnih zona i jedan je od retkih logističkih centara koji ima dnevnu svetlost.\nCentar je jedinstven i po tome što ima komoru namenjenu isključivo za skladištenje čokoladnih proizvoda (+18 stepeni).\nNemački Lidl je trgovinski lanac prehrambenih proizvoda, sa više od 10.000 prodavnica u svetu, oko 225.000 zaposlenih i više od 150 logističkih centara.\nTags: Aksel Ditman, aleksandar vucic, Ðorđe Radinović, fabrika, INFO 24, info24, Lidl, stara pazova, www.info24.rs


Vučić će odluku o izborima saopštiti 1. marta\nBeta\t 27. februara 2016. 13:25\nPredsednik Vlade Srbije Aleksandar Vučić izjavio je da će odluku o izborima saopštiti u utorak, 1. marta na Radio-televiziji Srbije (RTS).\n“Prvog marta ću da saopštim to”, rekao je Vučić novinarima danas u Rumi.\nVučić je danas u Rumi ocenio i da je predsednik Tomislav Nikolić tačno odgovorio na to što se pisac Filip David ogradio od predsednikovog prisustva na svečanosti povodom proslave dana osnivanja Narodne biblioteke Srbije.\n“Ne znam šta ima on da se ogradjuje. To je njegova stvar, imao bih ja tu pitanja, ali mislim da je predsednik odgovorio tačno”, rekao je Vučić novinarima u Rumi gde je otvorio francusku kompaniju “Hačinson” za proizvodnju rashladne opreme za automobile.\n“Moram da se ogradim od prisustva Tomislava Nikolića. Poštujući instituciju predsednika, ja od 90-ih ne podržavam njegovu politiku”, rekao je David u obraćanju prisutnima na proslavi Dana Narodne biblioteke Srbije.\nPredsednik Srbije Tomislav Nikolić kratko je prokomentarisao za televiziju N1 da za takav postupak Filipa David “nije bila potrebna ni hrabrost, ni vaspitanje”.


Prvi online evropski filmski festival u CG – Pljevaljske novine\nPočetna / Vijesti / Kultura / Prvi online evropski filmski festival u CG\nPljevaljske Novine maj 17, 2020\tKultura Ostavite komentar 445 Pregledi\nSjutra počinje prvi online Evropski filmski festival u Crnoj Gori. Delegacija Evropske unije u Crnoj Gori i EU info centar svake godine tradicionalno organizuju filmski festival, a ove godine, u skladu sa situacijom, prvi put to čine online. Od 18. maja do 18. junagledaocima će biti dostpuno 19 filmova evropske produkcije. Svi zaintersovani mogu se prijaviti online, nakon čega će dobiti pristup platformi na kojoj mogu pogledati ponuđene filmove, besplatno.\neu info centar evropski filmski festival u cg\t2020-05-17\nKljučne rečieu info centar evropski filmski festival u cg\nPrethodna Vladika Joanikije-Oni koji misle da će poniziti našu veru, njih će poniziti Gospod Bog\nSledeća Radenko Lacmanović pristupio Demokratama


Dačić: Očekujem zeleno svetlo u junu - ebart\nDačić: Očekujem zeleno svetlo u junu\nPremijer Srbije Ivica Dačić izjavio je nakon niza sastanaka u Briselu u sredu da je veoma ohrabren podrškom Evropske unije i da očekuje da će Srbija u junu dobiti zeleno svetlo za početak pregovora o pridruživanju.\n"Podrška koju sam dobio je još jedan dokaz novog pozicioniranja Srbije", rekao je Dačić novinarima u Briselu, gde je razgovarao sa šeficom evropske diplomatije Ketrin Ešton, komesarom za proširenje Štefanom Fileom i predsednikom Evropskog parlamenta Martinom Šulcom.\nPremijer je izjavio da je sastanak sa Ešton delimično bio posvećen implementaciji sporazuma o normalizaciji odnosa sa Prištinom, a većim delom, kako je rekao, političkim temama vezanim za evropske integracije Srbije."Vlada jednodušno mišljenje da Srbija 27. i 28. juna treba da dobije odobrenje za početak pregovora o pridruživanju", ukazao je Dačić, koji je govorio pred spoljnopolitičkim komitetom Evropskog parlamenta, nakon čega je imao odvojen susret sa predsednikom Komiteta Emerom Brokom.\nPremijer je rekao da je Brok, koji je je ujedno i visoki funkcioner vladajuće nemačke Hrisćansko demokratske partije pokazao visok stepen razumevanja za politiku V lade Srbije.\n"Ovo je izuzetno važno, s obzirom na ulogu Nemačke u međunarodnoj zajednici, kao i na Brokovu funkciju u stranci Angele Merkel", izjavio je Dačić.\nPremijer je u govoru u Evropskom parlamentu rekao članovima spoljnopolitičkog komiteta da nema dileme da će briselski sporazum biti u potpunosti sproveden i ujedno izrazio očekivanje da će predstavnici Srba sa severa Kosova učestvovati u negovom sprovođenju."Očekujem da oni preuzmu svoj deo odgovornosti", izjavio je premijer, koji je sem toga govorio i o unutrašnjim reformama u Srbiji.\nNakon Brisela, Dačić će posetiti Bukurešt, gde će razgovarati sa predsednikom Trajanom Baseskuom.


Umjesto zatvora, zabrana prisustvovanja utakmicama - Klix.ba\nUmjesto zatvora, zabrana prisustvovanja utakmicama\n23.1.2010. u 15:23\nFizičkim osobama u Republici Srpskoj koje počine lakše prekršaje na sportskim terenima, pored izrečene novčane kazne, moći će se izreći i zaštitna mjera zabrane prisustvovanja sportskim priredbama u trajanju od šest mjeseci do jedne godine, predviđeno je izmjenama i dopunama Zakona o sprječavanju nasilja na sportskim priredbama.\nTakođer, osobi koja počini teže prekršaje pored izrečene novčane kazne obavezno se izriče i zaštitna mjera zabrana prisustvovanja sportskim priredbama u trajanju od šest mjeseci do dvije godine.\nIz Zakona o sprječavanju nasilja na sportskim priredbama, čije izmjene i dopune će u ponedjeljak, 25. januara, razmatrati poslanici Narodne skupštine RS-a, brisana je kazna zatvora koja je bila alternativno određena sa novčanom kaznom, ali uvedena je zaštitna mjera zabrane prisustvovanja sportskim priredbama u određenom roku.\nRazlog za to je činjenica da je donošenjem Zakona o prekršajima RS-a ukinuta kazna zatvora kao sankcija za prekršaje.\nRanije predviđena kazna zatvora zbog prekršaja na sportskim terenima zamijenjena je sa novčanom kaznom u iznosu od 1.000 do 3.000 KM, a navedeni raspon je određen vodeći računa o težini prekršaja.


“Mladi kuvari” pobedom u Brusu pokrenuli karavan Izađi mi na teglu 2019 – In Medija\nDatum objave: 21.08.2019.\nŠesta sezona karavana “Izađi mi na teglu”, nacionalnog takmičenja u pripremanju ajvara zvanično je počela u Brusu 19. avgusta i trajaće do 12. oktobra, do kada će karavan obići 33 grada širom Srbije.\nDuž glavne ulice u Brusu, koja je pretvorena u takmičarski podijum, ekipe su zauzele svoje pozicije, a varjače je ukrstilo 15 ekipa iz Brusa koje su na licu mesta pripremale ovaj najbolji gastro srpski brend.\nPobednici kvalifikacionog takmičenja održanog u Brusu je ekipa “Mladi kuvari” koji su na prošlogodišnjem takmičenju u Brusu osvojili drugo mesto, “Mladi kuvari” će predstavljati svoj grad na velikom finalu koje se održava 12. oktobra u Beogradu, a ujedno su i prvi njajvarmajstori na mapi karavana koji su se plasirali diretno u finale gde će ukrštajući varjače pokušati da odbrane titulu kraljeva ajvara i da zadrže krunu u Brusu.\nProšlogodišnje pobednice takmičenja Izađi mi na teglu ekipa Pucke iz Brusa pridružila se ovogodišnjim takmičarima kao podrška, a svoj štand su ukrasile svojim domaćim proizvodima i rukotvorinama.\n“Važno je da imate dobar recept za ajvar sa kojim ćete izaći na teglu, ali je najvažnije da se zabavite”, poručila je Zorica takmičarima i dodala da je tajna njihovog recepta vedar duh i to što ajvar prave s ljubavlju i što u tome učestvuje cela njihova porodica”.\nNjena sestra Milica kaže da im puno znači što će se ajvar po njihovom receptu naći u prodaji.\n“Za nas kao porodicu Živančević je to od velikog značaja. Da nije bilo ovog karavana ne bismo ni znali da je naš ajvar najbolji u Srbiji”, rekla je ona.\nKaravan “Izadji mi na teglu” u saradnji sa partnerima u ovoj godini pokreće i svoj proizvod po receptu prošlogodišnjeg pobednika tako da će se ajvar po receptu ekipe „Pucke” iz Brusa naći u prodaji što je prema rečima predstavnica te ekipe, sestara Milice i Zorice Živančević, dovoljan stimulans za početak uspešne preduzetničke priče.\nTokom prethodnih pet sezona karavan “Izađi mi na teglu” je obišao 130 gradova, kaže organizator tog takmičenja Ljiljana Vukotić i dodaje da će ove sezone obići 33 grada širom Srbije.\n“Cilj je da pronađemo najbolji recept za ajvar, a najvažnije je da podstaknemo razvoj preduzetničkog duha koji definitivno postoji u Srbiji i pomognemo našim pobednicima da pokrenu sopstvenu proizvodnju”, rekla je ona.\nS tim u vezi, dodala je da će ove godine, uz pomoć Ministarstva državne uprave i lokalne samouprave, pokrenuti šest edukativnih centara na temu pokretanja sopstvene proizvodnje.\n“To će biti edukacije o tome šta je sve potrebno znati i koje veštine treba posedovati da bi se pokrenula sopstvena proizvodnja. Koji su to izvori finansiranja, načini kako da se dođe do njih, kako napisati dobar biznis plan, samo su neke od tema koje ćemo obuhvatiti sa našim polaznicima”, pojasnila je Vukotić.\nFotografije sa takmičenja u Brusu OVDE\nSpisak gradova kroz koji će proći karavan Izađi mi na teglu 2019 OVDE